
Budskab  fra  Det  øverste  Præsidentskab 


Sabbaten  — 
en  glædes  dag 

af  Præsident  Spencer  W.  Kimball 


E, 


ét  efterår  havde  jeg  til  opgave  at 
overvære  en  stavskonference  et  sted  ude 
i  provinsen  i  det  vestlige  USA.  Jeg  kom 
lørdag  aften  og  overnattede  hos 
stavspræsidenten.  Om  morgenen 
påbegyndte  vi  den  8-9  km.  lange  tur  til 
stavsbygningen,  og  på  vejen  kom  vi 
forbi  adskillige  landbrugsejendomme. 
Og  jeg  lagde  mærke  til,  at  disse 
mennesker  helt  tydeligt  holdt  sabbaten 
hellig. 

Vi  så  de  dejligste  marker  med  moden 
hvede,  og  maskiner  som  stod  sådan  som 
de  var  blevet  efterladt  den  foregående 
aften.  Vi  så  høstakke,  kun  halvt 
opbyggede  og  mere  hø  liggende  på 
markerne,  rede  til  at  blive  kørt  ind. 
Noget  korn  var  høstet,  og  noget  stod 
stadig  på  marken.  Hele  landet  syntes  at 
hvile. 

Vi  kørte  ind  i  landsbyen,  og  også  her 
fandt  vi  at  alt  åndede  fred  og  ro.  Der  lød 
ingen  hamren,  ingen  maskineri  eller 
arbejdsstøj  af  nogen  slags.  I  stedet  så  vi 
folk  komme  fra  alle  retninger  af  dalen, 
og  samle  sig  ved  kirkebygningen. 
Jeg  talte  med  stavspræsidenten  om  dette 
usædvanlige  syn  og  spurgte,  om 
hjemmelærerne  havde  været  rundt  i 
staven  og  advaret  folk  om,  at  der  ville 


komme  en  besøgende  fra  Salt  Lake  City. 
„Nej,"  svarede  han,  ,,vi  er  meget 
tilfredse  med,  som  vore  medlemmer 
holder  sabbatsdagen  hellig.  Næsten  alle 
familier  i  staven  er  repræsenteret  ved 
vore  møder  hver  eneste  søndag."  Og 
rapporterne  bekræftede,  hvad  han 
sagde. 

Det  var  en  dejlig  dag  -  stille,  kun  en  sagte 
brise;  det  var  varmt  og  meget  behageligt. 
Bjergene  i  horisonten  var  ved  at  få  deres 
efterårskulør.  Der  var  smukke  gårde  og 
marker,  nydelige  huse  og  en  vidunderlig 
følelse  af  tilfredshed.  Møderne  og 
samtalerne  den  dag  gik  bemærkelses- 
værdigt fredeligt,  meningsfyldte  og 
tilfredsstillende. 

Modsætningen  kom,  da  jeg  overværede 
en  stavskonference  i  et  andet  samfund. 
Jeg  vågnede  meget  tidligt  søndag 
morgen  ved  megen  støj.  Det  var  en  skare 
mænd  klædt  i  jagttøj  og  med  rifler.  De 
skulle  op  i  bjergene  og  jage  vildt. 
En  anden  søndag  kørte  jeg  gennem  et 
landbrugsområde  og  så  mange  maski- 
ner i  fuld  gang  med  at  høste  hø  og 
sveddryppende  mænd  i  gang  med 
høstarbejdet. 

Og  en  helt  anden  søndag  lagde  jeg 
mærke  til  en  lang  kø  af  mennesker,  der 

stod  og  ventede  på  at  komme  ind  i  en 
biograf,  og  andre,  der  tydeligvis  var  på 
vej  til  stranden  eller  op  i  bjergene  med 
madpakker  og  sportsudstyr. 
Vi  er  i  udstrakt  grad  blevet  overtrædere 
af  sabbatsloven.  Om  søndagen  er  søerne 
fulde  af  både,  strandene  er  fulde  af 
mennesker,  biograferne  har  deres  bedste 
besøgsprocent,  golfbanerne  myldrer 
med  spillere.  Sabbaten  er  den  foretrukne 
dag  for  rodeo'er,  kongresser,  familieud- 
flugter. Selv  sportsarrangementer  afvik- 
les fortrinsvis  på  den  hellige  dag.  „Livet 
går  sin  gang,"  er  mottoet  for  mange,  og 
vores  hellige  dag  er  blevet  til  en 
morskabsdag.  Og  fordi  så  mange 
mennesker  betragter  dagen  som  en 
morskabsdag,  bliver  udbudet  af 
fornøjelser  bestandigt  større  til  fordel 
for  dem,  der  tjener  på  det. 
For  mange  mennsker  betyder  det  ikke 
noget  særligt,  at  overtræde  sabbatslo- 
ven, men  for  vor  himmelske  Fader  er  det 
ulydighed  mod  ét  af  de  vigtigste  bud. 
Moses  steg  ned  fra  det  rystende,  rygende 
Sinaibjerg  og  gav  de  undrende  israelitter 
de  ti  bud,  der  er  grundlaget  for  vort 
livsmønster.  Men  disse  bud  var  slet  ikke 
nye.  De  var  kendte  af  Adam  og  hans 
efterkommere,  som  havde  fået  befaling 
om  at  efterleve  dem  lige  fra  begyndelsen, 
og  de  blev  simpelthen  blot  gengivet  af 
Herren  til  Moses.  Disse  bud  skrev  sig 
endda  tilbage  til  før  jordelivet  og  var  en 
del  af  den  prøve  for  det  jordiske 
menneske,  som  blev  aftalt  og  påbegyndt 
i  det  store  råd  i  Himlen  „for  at  se,  om  de 
vil  gøre  alt,  hvad  Herren,  deres  Gud,  vil 
befale  dem."  (Abr.  3:25) 
Det  første  af  de  ti  bud  påbyder,  at 
menneskene  tilbeder  Herren;  det  fjerde 
afsætter  en  sabbatsdag  til  dette  specielle 
formål: 

„Du  må   ikke  have  andre  guder  end 
mig.  .  . 

Kom  hviledagen  i  hu,  så  du  holder  den 
hellig! 


I  seks  dage  skal  du  arbejde  og  gøre  al  din 
gerning, 

men  den  syvende  dag  skal  være  hviledag 
for  Herren  din  Gud;  da  må  du  intet 
arbejde  udføre,  hverken  du  selv,  din  søn 
eller  datter,  din  træl  eller  trælkvinde,  dit 
kvæg  eller  den  fremmede  inden  dine 
porte. 

Thi  i  seks  dage  gjorde  Herren  himmelen, 
jorden  og  havet  med  alt,  hvad  der  er  i 
dem,  og  på  den  syvende  dag  hvilede  han; 
derfor  har  Herren  velsignet  hviledagen 
og  helliget  den."  (2.  Mos.  20:3,8-11.) 
Den  højtidelige  befaling,  som  blev  bragt 
ned  fra  det  tordnende  Sinaibjerg:  „Kom 
hviledagen  i  hu,  så  du  holder  den  hellig." 
Den  befaling  er  aldrig  blevet  ophævet 
eller  modificeret.  Istedet  er  den  blevet 
styrket  i  vor  tid: 

„Men  kom  i  hu,  at  på  denne  Herrens  dag 
skal  du  ofre  dine  gaver  og  sakramenter 
til  den  Allerhøjeste  og  bekende  dine 
synder  for  dine  brødre  og  for  Herren. 
Og  på  denne  dag  skal  du  ikke  gøre  andet 
end  tilberede  din  mad  i  hjertets 
oprigtighed  ...  at  din  glæde  må  være 
fuldkommen."  (L&P  59:12-13) 
At  gå  på  jagt  og  fiskeri  på  Herrens  dag  er 
ikke  at  holde  den  hellig.  At  så  og  pløje 
eller  at  høste  på  en  sabbat  er  ikke  at 
holde  Herrens  dag  hellig.  At  tage  op  i 
bjergene  eller  i  skoven  eller  på  stranden 
med  nedbragt  mad,  at  overvære 
sportskampe  eller  rodeo's  eller 
væddeløb  eller  forestillinger  eller 
fornøjelser  på  den  dag  er  ikke  at  holde 
den  hellig. 

Hvor  mærkeligt  det  end  kan  lyde,  prøver 
nogle  ellers  trofaste  sidste  dages  hellige 
der  forsømmer  kirkemøder  for  i  stedet 
at  more  eller  rekreere  sig,  at 
retfærdiggøre  sig  med  at  de  bedste 
fiskemuligheder  vil  gå  tabt,  hvis  man 
ikke  er  på  stedet  netop  dén  søndag,  eller 
at  ferien  ikke  vil  blive  lang  nok,  hvis  man 
ikke  „tager  fri"  om  søndagen,  eller  at 
man  ikke  vil  få  den  film  at  se,  hvis  man 

ikke  netop  gør  det  om  søndagen.  Og  de 
tager  ofte  deres  børn  med  sig,  når  de 
bryder  sabbatsloven. 
Frelseren  sagde:  „Den,  der  bryder  ét  af 
de  mindste  blandt  disse  bud  og  lærer 
menneskene  således,  han  skal  kaldes  den 
mindste  i  Himmeriget."  (Matt.  5:19) 
Dette  er  ikke  nogen  kritik  af  legitime 
former  for  rekreation,  sport,  teaterfore- 
stillinger og  film.  De  har  alle  muligheder 
for  at  give  livet  nyt  indhold,  og  kirken 
støtter  som  organisation  sådanne 
aktiviteter.  Men  der  findes  et  passende 
tidspunkt  og  sted  for  alle  ting  -  et 
tidspunkt  for  arbejde,  et  tidspunkt  for 
leg,  og  et  tidspunkt  for  gudsdyrkelse. 
Somme  tider  karakteriseres  overholdel- 
se af  sabbaten  som  et  offer  og  en 
selvfornægtelse,  men  det  er  ikke 
tilfældet.  Det  er  blot  et  spørgsmål  om  at 
planlægge  og  udvælge  de  rette 
tidspunkter.  Der  er  tid  nok,  specielt  i  vor 
tid,  i  de  seks  dage  af  ugen,  til  at  gøre  vort 
arbejde  og  også  til  at  lege.  Meget  kan 
gøres  for  at  arrangere  og  opmuntre  til 
aktiviteter  på  hverdage,  og  holde 
sabbaten  fri. 

Et  spejder-forældreråd  havde  været  vant 
til  at  arrangere  udlejning  af  sine 
sommerhytter  sådan,  at  det  ene  hold 
spejdere  påbegyndte  sit  ophold  dér  en 
sabbat  og  flyttede  ud  den  følgende 
sabbat.  På  den  måde  blev  SDH-spejdere 
berøvet  muligheden  for  at  foretage  deres 
religiøse  aktiviteter  på  to  efter  hinanden 
følgende  søndage.  En  venlig  henstilling 
til  rådet  resulterede  i  en  forandring,  så 
perioden  nu  løber  fra  fredag  til  fredag. 
Søndagen  planlægges  nu  sådan,  at  der 
tilbydes  religiøse  aktiviteter  for  drenge- 
ne i  lejren. 

En  seminargruppe  planlagde  en  gudstje- 
neste oppe  i  bjergene  en  søndag.  De  følte 
sig  retfærdiggjort  til  at  foretage  denne 
udflugt,  fordi  de  havde  arrangeret  et 
vidnesbyrdmøde  som  en  del  af  dagens 
aktiviteter.   De   holdt  deres   møde   og 


kunne  glæde  sig  over  en  åndelig  time 
sammen,  men  derefter  blev  dagen 
tilbragt  med  frokost  i  det  fri,  lege,  gåture 
og  bjergbestigning  uden  nogen  yderlige- 
re tanke  på  sabbaten.  Denne  ene 
åndelige  time  gjorde  ikke  dagen  hellig. 
Formålet  med  dette  bud  er  ikke  at 
berøve  mennesket  noget.  Enhver 
befaling,  som  Gud  har  givet  sine  tjenere, 
er  til  gavn  for  dem,  som  modtager  og 
adlyder  den.  Mennesket  har  gavn  af  den 
omhyggelige  og  strenge  adlydelse  af 
sabbatsloven,  ligesom  mennesket  lider 
ved  overtrædelse  af  Guds  love. 
Befalingen  har  en  passiv  side.  På 
sabbaten  ,,må  du  ikke  arbejde",  men 
den  har  også  sine  aktive  sider.  På  den 
dag  „skal  du  gå  til  bedehuset  og  ofre 
dine  sakramenter  ...  og  tilegne  den 
Allerhøjeste  din  andagt  .  . .  med  et  glad 
hjerte  og  et  venligt  ansigt."  (L&P.  59:9- 
10,  15) 

„Vi  går  ikke  til 

sabbatsmøderne  for  at  blive 

underholdt  ej  heller  kun  for  der 

at  blive  instrueret.  Vi  går  der 

for  at  tilbede  Herren.  Hvis 

mødet  er  en  fiaske  for  dig,  så 

er  det  dig,  der  har  fejlet.  Ingen 

kan  tilbede  for  dig;  du  må  selv 

sørge  for  at  tilbede  Herren." 


Sabbaten  er  ikke  en  dag,  hvor  man  skal 
ligge  mageligt  henslængt  på  sofaen  eller 
nusse  omkring  i  haven,  men  det  er  en 
dag,  hvor  man  regelmæssigt  og 
konsekvent  overværer  møder,  hvor  man 
tilbeder  Herren,  erhverver  sig  kundskab 
og  får  instruktion,  glæder  sig  sammen 
med  familien  og  opløftes  gennem  sang 
og  musik. 
Sabbaten  er  en  hellig  dag,  hvor  man 


foretager  sig  værdige  og  hellige  ting. 
Afholdelse  fra  arbejde  og  adspredelse  er 
vigtigt,  men  det  er  ikke  tilstrækkeligt. 
Sabbaten  kræver  konstruktive  tanker  og 
handlinger,  og  hvis  man  bare  ligger 
henslængt  på  sofaen  og  ikke  foretager 
sig  noget  på  sabbaten,  så  bryder  man 
den.  At  holde  sabbaten  hellig  vil  sige,  at 
man  ligger  på  sine  knæ  i  bøn,  forbereder 
lektier,  studerer  evangeliet,  mediterer, 
besøger  de  syge  og  bekymrede,  skriver 
breve  til  missionærer,  tager  sig  et  hvil, 
læser  gode  bøger  og  deltager  i  alle  de 
møder  i  kirken,  som  det  forventes  at 
man  overværer. 

En  god,  men  fejlagtigt  indstillet  mand, 
som  jeg  kender,  hævdede,  at  han  kunne 
få  mere  ud  af  at  læse  en  god  bog  om 
søndagen  end  ved  at  overvære  et  møde  i 
kirken,  idet  han  sagde,  at  talerne  ikke 
levede  op  til  hans  stand  der.  Men  vi  går 
ikke  til  sabbatsm  øderne  for  at  blive 
underholdt  ej  heller  kun  for  der  at  blive 
instrueret.  Vi  går  der  for  at  tilbede 
Herren.  Det  er  den  enkeltes  ansvar.  Og 
uden  hensyn  til,  hvad  der  siges  fra 
talerstolen,  kan  man,  hvis  det  er  éns 
ønske  at  gøre  det,  tilbede  Herren  i  ånd 
og  sandhed  ved  at  overvære  møderne, 
deltage  i  nadveren  og  tænke  over 
evangeliets  skønhed.  Hvis  mødet  er  en 
fiasko  for  dig,  så  er  det  dig,  der  har  fejlet. 
Ingen  kan  tilbede  for  dig;  du  må  selv 
sørge  for  at  tilbede  Herren. 
Med  hensyn  til  bl.a.  denne  befaling,  så 
lad  os  følge  profeten  Josua:  ,,Så  frygt  nu 
Herren  og  tjen  ham  i  oprigtighed  og 
trofasthed  .  .  .  vælg  i  dag,  hvem  I  vil  tjene 
.  .  .  Men  jeg  og  mit  hus,  vi  vil  tjene 
Herren!"  (Josua  24:14-15) 
Så  kan  vi  håbe  på  de  velsignelser,  der 
blev  lovet  Israel:  „Mine  sabbater  skal  I 
holde,  og  min  helligdom  skal  I  frygte. 
Jeg  er  Herren! 

Hvis  I  følger  mine  anordninger  og 
holder  mine  bud  og  handler  efter  dem, 
vil  jeg  give  Eder  den  regn,  I  behøver,  til 


sin  tid,  landet  skal  give  sin  afgrøde,  og 
markens  træer  skal  give  deres  frugt. 
Tærskning  skal  hos  Eder  vare  til 
vinhøst,  og  vinhøst  skal  vare  til  såtid.  I 
skal  spise  Eder  mætte  i  Eders  brød  og  bo 
trygt  i  Eders  land.  Jeg  vil  give  fred  i 
landet,  så  I  kan  lægge  Eder  til  hvile,  uden 
at  nogen  skræmmer  Eder  op."  (3.  Mos. 
26:2-6) 

Mange  industrier  siger,  at  de  har 
processer,  der  ikke  kan  afbrydes  af 
hensyn  til  sabbaten  -  i  sådanne  industrier 
,skal'  arbejderne  arbejde  om  søndagen. 
Det  kan  nok  være  rigtigt,  men 
„undskyldninger  er  roden  til  alt  ondt" 
og  jeg  har  ofte  tænkt  på,  hvor  længe  det 
ville  tage  at  oparbejde  nye  produktions- 
metoder, der  ikke  ville  kræve 
søndagsarbejde,  hvis  alle  i  en  bestemt 
industri  simpelt  hen  satte  sig  for  at  holde 
sabbatsdagen  hellig. 
Frelseren  vidste,  at  oksen  falder  i 
sumpen,  og  at  én  eller  anden  må  trække 
oksen  op  af  sumpen,  når  det  bliver 
nødvendigt.  Men  ingen  anbringer  med 
vilje  oksen  i  sumpen  hver  eneste  uge, 
eller  lader  den  komme  ud  i  sumpen, 
uden  at  forsøge  at  holde  den  borte 
derfra. 

Det  er  sandt,  at  nogle  mennesker  er  nødt 
til  at  arbejde  om  søndagen.  Og  noget  af 
det  arbejde  som  er  nødvendigt  om 
søndagen  -  for  eksempel  at  passe  de  syge 
-  kan  i  virkeligheden  virke  som  en 
hyldest  til  sabbaten.  Men  ved  sådanne 
aktiviteter  må  vore  motiver  bygges  på 
omhyggelige  overvejelser. 
Når  mænd  og  kvinder  er  parate  til  at 
arbejde  om  sabbaten  for  at  øge  deres 
velstand,  bryder  de  befalingen;  for 
penge,  som  tjenes  om  sabbaten,  er,  hvis 
arbejdet  er  unødvendigt,  urene  penge. 
Kan  man  forestille  sig  et  menneske,  der 
arbejder  om  sabbaten  i  overtrædelse  af 
Herrens  befaling,  som  derefter  bringer 
en  tiendedel  eller  andet  af  sine 
ildelugtende  frugter  af  det  arbejde  til 


Herren  som  en  offergave?  Ligesom  i  Det 
gamle  Testamentes  tid  må  de  ofre,  der 
bringes  til  Herren,  være  ,uden  lyde",  og 
unødvendige  sabbatsdagsfortjenester 
kan  aldrig  blive  det. 
Overtrædere  af  sabbaten  er  også  de,  som 
gør  indkøb  eller  går  til  forlystelsessteder 
om  sabbaten,  hvorved  de  opmuntrer 
sådanne  steder  til  at  holde  åbent  -  hvad 
de  måske  ellers  ikke  ville.  Hvis  vi  køber, 
sælger,  bytter  eller  støtter  noget  sådant 
på  Herrens  dag,  er  vi  oprørske  lige  så  vel 
som  de  israelitter,  hvis  alvorlige 
straffedomme  for  overtrædelser  mod 
dette  og  hint  bud,  burde  være  en 
advarsel  til  os  alle. 

Selv  om  Israels  gamle  love  foreskrev 
hurtig  og  alvorlig  afstraffelse  af  dem, 
som  overtrådte  sabbatsloven,  har  vi  ikke 
lov  til  at  gå  ud  fra,  at  loven  var  af  større 
betydning  dengang,  end  den  er  i  dag. 
Betydningen  af  at  respektere  sabbaten 
blev      til      profeten      Joseph      Smith 
fremhævet   igen    i   vor  egen    tid   i   en 
åbenbaring  fra  Herren: 
,,Og  for  at  du  kan  holde  dig  fuldstændig 
uplettet    af    verden,    skal    du    gå    til 
bedehuset  og  ofre  dine  sakramenter  på 
min  hellige  dag."  (L&P  59:9) 
Man  bør  lægge  mærke  til,  at  dette  er  en 
,,du  skal"-befaling. 
„Thi  sandelig,  dette  er  en  dag,  der  er 


bestemt  for  dig  til  at  hvile  fra  dit  arbejde 
og  tilegne  den  Allerhøjeste  din  andagt. 
Dog  skal  du  altid  afgive  dine  løfter  i 
retfærdighed,  hver  dag  og  altid.  Men 
kom  i  hu,  at  på  denne  Herrens  dag  skal 
du  ofre  dine  gaver  og  sakramenter  til 
den  Allerhøjeste  og  bekende  dine  synder 
for  dine  brødre  og  for  Herren. 
Og  på  denne  dag  skal  du  ikke  gøre  andet 
end  tilberede  din  mad  i  hjertets 
oprigtighed,  så  din  faste  må  være 
fuldkommen,  eller  med  andre  ord,  at  din 
glæde  må  være  fuldkommen."  (L&P 
59:10-13) 

Læg  her  mærke  til,  at  mens  Herren 
fremhæver  betydningen  af  sabbatsdagen 
og  den  rette  efterlevelse  af  den,  kræver 
han  samtidig  „retfærdighed  hver  dag  og 
altid"  af  sit  folk. 

På  mine  rejser  træffer  jeg  trofaste 
mennesker,  som  undlader  at  tjene  penge 
ved  at  handle  på  sabbaten.  Jeg  har 
truffet  kvægfolk,  som  ikke  vil  drive 
kvæg  sammen  på  sabbaten;  frugtboder 
ved  landevejen,  der  som  regel  holder 
åbent  dag  og  nat  hele  frugtsæsonen 
igennem,  men  som  er  lukket  om 
sabbaten.  Forretninger  og  pølsevogne 
og  iskageboder  som  var  lukket  om 
søndagen  -  og  ejerne  ser  ud  til  at  klare  sig 
alligevel,  samtidig  med  at  de  kan  nyde  en 
ægte  tilfredsstillelse  ved  at  lyde  loven. 
Og  hver  gang  jeg  ser  gode  mennesker 
tage  afstand  fra  den  slags  indtægter, 
glæder  jeg  mig  og  føler  i  mit  hjerte  lyst  til 
at  velsigne  dem  for  deres  trofasthed  og 
udholdenhed. 

Herren  sagde  til  profeten  Esajas:  „Varer 
du  din  fod  på  sabbaten,  så  du  ej  driver 
handel  på  min  helligdag,  kalder  du 
sabbaten  en  fryd,  Herrens  helligdag 
ærværdig,  ærer  den  ved  ikke  at  arbejde, 
holder  dig  fra  handel  og  unyttig  snak,  da 
skal  du  frydes  over  Herren;  jeg  lader  dig 
færdes  over  landets  høje  og  nyde  din 
fader  Jakobs  eje.  Thi  Herrens  mund  har 
talet."  (Es.  58:13-14) 


Spørgsmål  og  Svar 


Spørgsmål  af  almen  evangelisk  interesse 

besvaret  som  et  råd  ikke  som  kirkens 

offieelle  standpunkt. 


af  Steve  Gilliland,  leder  af  LDS  Institute, 
Cambridge,  Massachusetts 


Bør  sidste  dages  hellige  tage  et 
arbejde,  der  kræver,  at  de  arbejder 
på  søndage? 


my  V  i  arbejder  med  skiftehold  her, 
og  enhver  tager  sin  tur  med  at  arbejde  på 
søndagsholdet,"  sagde  formanden. 
Hans  funktionær,  der  er  SDH  og  ivrig 
efter  at  holde  sabbaten  hellig,  er  også 
nødt  til  at  tænke  på  at  kunne  hæve  sin 
ugeløn.  Der  er  megen  arbejdsløshed. 
Kan  han  tillade  sig  at  opgive  et  godt 
arbejde  for  at  kunne  holde  sabbaten 
hellig?  Skulle  han  overhovedet  tænke  på 
det? 

For  nogle  er  spørgsmålet  om  at  arbejde 
på  sabbaten  let  at  besvare:  „Hvis  dit 
arbejde  kræver,  at  du  arbejder  om 
søndagen,  så  skaf  dig  et  andet  arbejde." 


men  problemet  synes  at  kræve  en 
dyberegående  behandling. 
For  eksempel  er  der  visse  livsvigtige 
funktioner,  der  nødvendigvis  må 
fortsætte  om  søndagen.  De,  der  sørger 
for  nødhjælpstjeneste  som  f.eks. 
hospitalspersonale,  ambulancechauf- 
fører, politi  og  brandmænd  må  udføre 
deres  funktioner  alle  ugens  dage.  Hvis 
bus-  og  taxisystemet  skulle  lukke  om 
sabbaten,  hvordan  skulle  så  de,  der  ikke 
har  egen  bil,  kunne  komme  til  kirke?  Og 
hvad  med  dem,  der  arbejder  på  hoteller 
og  moteller,  hvor  nogle  rejsende  er  nødt 
til  at  gøre  ophold  for  at  rejse  så  lidt  som 
muligt  på  sabbaten? 
Nogle  er  nødt  til  at  arbejde  om 
søndagen.  Og  det  synes  klart,  at  vi  ikke 
bør  indtage  den  stilling,  at  alt  sådant 
arbejde  skal  overlades  til  ikke- 
medlemmer.  Vi  har  brug  for  at  have 
gode  sidste  dages  hellige  i  alle  hæderlige 
stillinger  til  at  øve  indflydelse  på  og 
bringe  velsignelser  til  dem,  som  de 
arbejder  sammen  med,  og  som  de 
betjener. 

Spørgsmålet  om  sabbats-arbejde  bliver 
derved  noget  helt  individuelt.  Når  vi 
erkender,  at  noget  søndagsarbejde  ikke 
blot  er  berettiget  men  også  nødvendigt, 
må  vi  spørge  os  selv:  „Er  min  situation 
sådan,  at  søndagsarbejde  er  uund- 
gåeligt?" 

Selv  om  vores  afgørelse  kan  påvirke 
mange  menneskers  tilværelse,  ligger  den 
fulde  vægt  af  en  sådan  afgørelse  på  den 
enkelte.  Men  vi  behøver  ikke  at  træffe 
afgørelsen    alene.     Herren    har    lovet 


inspiration   og  vejledning  til   sådanne 

vigtige  beslutninger. 

Hvis  du  allerede  har  et  arbejde,  der 

kræver  søndagstjeneste,  så  stil  dig  selv 

disse  spørgsmål: 

Er  der  et  alternativ  til  søndagsarbejde? 

Kan  jeg  forandre  timeplan?  Hvis  jeg 

ikke  arbejdede  om  søndagen,  ville  det  så 

lægge    en    urimelig    byrde    på    andre 

funktionærer?    Kan    vi    måske    bytte 

turnus? 

Hvis  jeg  siger  dette  arbejde  op,  hvad  vil 

der  så  ske  med  min  familie?  Er  der  andre 

arbejdsmuligheder,  der  kan  skaffe  os 

den  fornødne  indkomst  og  alligevel  lade 

mig  deltage  fuldt  og  helt  i  kirken  og 

adlyde  Herrens  befalinger? 

Er  der  et  ward  eller  en  gren,  hvor  jeg 

stadig  kan  deltage  i  nogle  eller  alle  mine 

søndagsmøder,     selv     om    jeg     også 

arbejder? 

Er  jeg  sikker  på,  at  jeg  ikke  bruger  mit 


arbejde  som  undskyldning  for  min 
dovenskab? 

Diskutér  disse  spørgsmål  med  din 
ægtefælle  eller /og  børn.  Og  bring  jeres 
svar  frem  for  Herren  for  at  få  hans  råd. 
Og  hvis  din  beslutning,  taget  under  bøn 
og  accepteret  af  Herren,  er,  at  du  skal 
fortsætte  eller  påbegynde  et  arbejde,  der 
kræver  søndagstjeneste,  så  følg  den 
kurs,  så  længe  som  Ånden  lader  dig  i  ro, 
og  tilgiv  enhver  hellig,  som  uden  at  have 
den  rigtige  forståelse,  måtte  kritisere 
dig. 

Hvad  kan  man  gøre  for  at  fortsætte  sin 
åndelige  vækst,  selv  om  der  kræves 
noget  søndagsarbejde  af  dig?  Disse 
forslag  er  kommet  fra  sidste  dages 
hellige,  som  har  fundet  dem  nyttige: 

1.  Begynd  din  sabbatsdag  med  en  særlig 
andagt.  Hvis  du  er  gift,  så  tag  din  familie 
med  deri.  På  grund  af  rejser  eller 
usædvanlige  tidspunkter,  er  der  nogle 
som  begynder  deres  sabbat  lørdag  aften. 

2.  Når  du  rejser,  så  læs  i  skrifterne  eller 
andet,  som  er  udgivet  af  kirken. 
Individuelt  studium  af  Det  melki- 
sedekske  Præstedommes  personlige 
studievejledning  har  været  til  stor  gavn 
for  mange  brødre,  som  er  nødt  til  at 
undvære  deres  præstedømsmøde. 

3.  Hvis  dit  arbejde  kræver  megen  kørsel 
eller  mindre  end  maksimum 
koncentration,  men  alligevel  ikke 
tillader  dig  at  læse,  så  lyt  til 
kassettebåndsoptagelser.  Bånd  med 
konferencetaler  og  radioudsendelser 
kan  lånes  på  kirkebygningsbiblioteket. 

4.  Klæd  dig  på  som  til  sabbat,  selv  om  du 
kommer  til  at  skifte  før  dit  arbejde.  Det 
gælder  især,  hvis  du  vil  være  i  stand  til  at 
deltage  i  et  sabbatsmøde  nær  dit  arbejde. 

5.  Udnyt  enhver  lejlighed  til  at  yde 
ekstra  hjælp,  være  ekstra  venlig.  Undgå 
den  sure  mine:  „Jeg  ville  ønske,  at  jeg 
ikke  skulle  være  her  i  dag."  Kom  ikke 
med  undskyldninger  for  at  du  er  der. 
Hav  en  bøn  i  hjertet  og  lad  Herren 


vejlede  dig  til  at  være  til  velsignelse  for 
dem,  der  er  omkring  dig. 

6.  Vær  en  missionær.  Du  er  ikke  den 
eneste,  der  husker,  at  det  er  søndag. 
Somme  tider  er  folk  mere  åbne  for 
religiøse  samtaler  om  søndagen  end  på 
andre  dage.  Bær  dit  vidnesbyrd. 

7.  Hvis  det  overhovedet  er  muligt,  så 
overvær  så  mange  møder  i  kirken  eller 
dele  deraf,  som  du  kan.  Somme  tider  vil 
det  være  nødvendigt  for  dig  at  liste  dig 
ind  til  et  møde  i  dit  arbejdstøj  for 
overhovedet  at  kunne  komme  -  det  vil 
være  en  skam  at  skulle  undvære  et  møde, 
fordi  du  ikke  har  tid  til  at  skifte. 

8.  En  lægekandidat  lod  sin  kone  og  børn 
komme  ind  på  hospitalet  og  spise  dér, 
hver  gang  han  måtte  være  dér  om 
søndagen,  og  så  tilbragte  de  nogle  få 
minutter  i  et  stille  hjørne  og  talte  om 
evangeliet.  Børnene  gennemgik  deres 
søndagsskolelektier.  Efter  at  have  set 
deres  eksempel  begyndte  andre 
funktionærer,  som  ikke  var  medlemmer 
af  kirken,  også  at  invitere  deres  familier, 
så  de  kunne  spise  sammen  om  søndagen. 
Et  stilfærdigt  eksempel  førte  til  store 
forandringer  i  mange  menneskers 
tilværelse. 

9.  En  bestemt  bror  undlader  aldrig  at 
holde  familiebøn  om  søndagen,  selv  om 
han  ikke  er  hjemme,  og  familien  må 
trænges  om  telefonen  under  bønnen. 

1 0.  Tag  tid  i  pauser  og  ledige  øjeblikke  til 
at  læse  i  skrifterne,  og  til  at  meditere. 
Indbyd  andre  til  at  læse  i  og  studere 
skrifterne  sammen  med  dig  i  pauserne. 
De,  som  har  været  nødt  til  at  arbejde  om 
søndagen,  gav  allesammen  udtryk  for, 
at  de  savnede  møderne.  Nogle,  som 
tidligere  har  haft  for  vane  at  gøre  vrøvl 
over  at  skulle  gå  til  så  mange  møder, 
sagde,  at  de  nu  ligefrem  længtes  efter  at 
tilbede  Herren  sammen  med  andre 
hellige.  „Bare  det  at  sidde  og  synge 
salmerne  sammen  med  de  hellige," 
sagde    man,    ,,er   et   privilegium.    Det 


betyder  meget  for  mig  nu  at  komme  til 
alle  møderne.  Selv  efter  at  have  arbejdet 
i  tolv  timer,  prøver  jeg  at  finde  et  SDH- 
møde  at  overvære,  hvor  jeg  så  end  er." 
Og  andre  holder  specielle  gudstjenester 
sammen  med  deres  familie  på  andre  af 
ugens  dage. 

Sådanne  trofaste  hellige,  som  har  prøvet 
at  få  sabbatsoplevelser  hver  uge  til  trods 
for  søndagsarbejde,  har  fået  mig  til  at 
forstå,  at  selv  om  jeg  ikke  arbejder  om 
søndagen,  så  gør  jeg  ikke  altid  den  dag 
så  speciel  og  åndelig,  som  jeg  burde.  De 
har  motiveret  mig  til  at  stræbe  mere  efter 
det  end  før. 

Og  jeg  spekulerer  på,  om  det  ikke  er 
vores  ansvar  -  vi,  som  ikke  arbejder  om 
søndagen  -  at  hjælpe  dem,  som  arbejder 
om  søndagen,  til  at  få  en  god  sabbat  ud 
af  det?  Hvorfor  kan  hjemmelærere  eller 
venner  ikke  tage  notater  til 
præstedømme-  og  nadvermødet,  som 
senere  kan  fortælles  for  disse 
mennesker? 

Søndagsarbejde  bør  undgås,  hvis  det  er 
muligt.  Og  når  et  medlem  af  kirken  er 
nødt  til  at  arbejde  om  søndagen,  bør 
han  alligevel  gøre  sit  bedste  for  at  holde 
sabbaten  hellig.  Herren  dømmer  efter 
hjertets  hensigt,  leder  os,  når  vi  søger 
hans  råd  i  trofasthed  og  vil  hjælpe  os 
over  alle  livets  besværligheder,  hvis  vi 
lever  retskaffent.  Sabbaten  blev  som  alle 
Guds  gaver  skabt  for  mennesket.  Og 
ligegyldigt,  hvordan  situationen  er,  så  vil 
Herren,  hvis  vi  søger  hans  hjælp,  lede  os 
til  måder,  hvorpå  vi  kan  få  del  i 
sabbatens  velsignelser. 


af  Robert  J.  Matthews,  formand  for 

afdelingen  for  oldskrifter,  Brigham  Young 

University. 


mennesket  skulle  herliggøre  Gud,  og 
ikke  for  at  mennesket  ikke  skulle  spise; 
for  Menneskesønnen  skabte  sabbats- 
dagen,  derfor  er  Menneskesønnen  også 
Herre  over  sabbaten."  (Mark.  2:25-27 
insp.  udgave.) 

Ikke  blot  afspejler  dette  et  praktisk  syn 
på  sabbaten.  Det  illustrerer  også  dens 
mangeartede  natur. 

(1)  Sabbaten  er  til  menneskets  bedste. 

(2)  Den  er  en  hviledag. 

(3)  Den  er  afsat  til  tilbedelse. 

(4)  Jesus  er  skaber  af  sabbaten  og  dens 
Herre  på  et  hvilket  som  helst  tidspunkt  i 
historien. 


Hvorfor  holder  vi  sabbat  om 
søndagen,  når  Bibelens  helligdag 
øjensynligt  var  om  lørdagen? 


O  abbaten  har  flere  formål.  Det  er 
en  hellig  dag,  der  i  skrifterne  betegnes 
som  ikke  alene  en  hvilens  dag  med  også 
som  en  dag  til  tilbedelse.  Ordet  sabbat 
kommer  fra  det  hebraiske  schabbath, 
der  betyder  at  hvile.  (Gyldendals 
fremmedordbog) 

Men  i  egentlig  forstand  betyder  hvile 
ikke  ørkesløshed.  Det  betyder  snarere 
en  anden  prioritering.  Sagt  rent  ud,  så 
betyder  udtrykket  ,,at  holde  sabbaten 
hellig"  at  ophøre  med  eller  hvile  fra 
ugens  verdslige  arbejde,  og  at  benytte 
den  særlige  dag  til  at  tilbede  Gud  og  at 
gøre  godt  mod  vore  medmennesker. 
Dagen  er  beregnet  til  åndeligt  arbejde  og 
fornyelse  sammenlignet  med  de  andre 
dages  verdslige  gøremål. 
Da  farisæerne  kritiserede  disciplene  for 
at  plukke  aks  på  sabbaten,  forklarede 
Jesus  dem,  at  „sabbaten  er  til  for 
menneskene,  ikke  menneskene  for 
sabbaten."  ,, Derfor  blev  sabbaten  givet 
mennesket  som  en  hvilens  dag;  og  for  at 


Hvilken  dag  er  sabbaten?  Sabbaten  har 
evig  betydning.  Det  gamle  Testamente 
erklærer,  at  sabbaten  skal  efterleves  som 
en  „pagt  fra  slægt  til  slægt"  (se  2.  Mos. 
31:13-17),  hvilket  ikke  nødvendigvis 
betyder,  at  det  altid  skal  være  på  samme 
dag,  men  snarere  at  sabbaten  er  en  evig 
pagt  -  det  vil  sige  af  evig  betydning  -  og  at 
jordiske  mennesker  i  enhver  generation 
har  brug  for  den  til  deres  regelmæssige 
åndelige  fornyelse.  Stykkets  indhold 
synes  at  gøre  dette  punkt  helt  klart.  Det 
er  tydeligt  ud  fra  Bibelen,  at  denne 
hellige  dag  var  den  syvende  dag  i  ugen* 
på  Det  gamle  Testamentes  tid, 
hvorimod  sabbatsdagen  i  Det  nye 
Testamente  blev  kaldt  „Herrens  dag" 
(Johs.  Åbenb.  1:10),  der  skal  ære  Jesu 
Kristi  opstandelse  fra  graven.  I  den 
nuværende  uddeling  kaldte  Herren 
tilbedelsesdagen  for  „min  hellige  dag"  i 
en  åbenbaring,  der  blev  givet  til  profeten 
Joseph  Smith  søndag  den  7.  august  1831 
(L&P.  59:9-10). 

Traditionelt  har  Jesu  Kristi  Kirke  af 
Sidste  Dages  Hellige  antaget  søndagen 
som  en  tilbedelsesdag  i  henhold  til  det 
mønster,  der  lægges  i  Lære  og  Pagter  59. 
afsnit.  Imidlertid  holder  nogle  grene  af 
kirken  i  Mellemøsten  sabbat  på  en 
anden  dag  end  søndag  i  henhold  til 

skikken  i  de  lande,  hvor  de  befinder  sig. 
Det  er  nødvendigt,  for  at  møder  kan 
afholdes  på  tidspunkter,  hvor 
medlemmerne  kan  komme  til  stede. 
Eftersom  sabbaten  er  til  for  mennesker 
og  ikke  mennesket  for  sabbaten  (se 
Mark.  2:23-28),  og  dens  formål  ikke  blot 
er  at  være  en  hviledag  for  den  enkelte, 
men  også  skulle  være  en  dag  hvor  der 
gives  åndelig  instruktion  og  offentlig 
andagt,  er  det  vigtigt,  at  sabbatsdagen 
kan  fejres  på  et  tidspunkt,  hvor  folk  kan 
komme.  Det  betydningsfulde  er  ikke 
hvilken  dag,  sabbaten  holdes,  men 
hvordan  og  hvorfor  dagen  holdes,  og  at 
den  lokale  gruppe  af  troende  holder  den 
samme  dag  hver  uge. 
I  kirken  kan  spørgsmålet  om  afholdelse 
af  sabbatsdagen  afgøres  ganske  effektivt 
ud  fra  den  kendsgerning,  at  de  tolv 
præsidenter  for  kirken  lige  fra  profeten 
Joseph  Smith  til  præsident  Spencer  W. 
Kimball,  alle  har  fundet  det  rigtigt  at 
holde  den  om  søndagen,  og  at  de  således 
har  sat  eksemplet  for  os.  Det  er  vigtigt 
også  at  huske,  at  kirkens  programmer 
ledes  af  Det  hellige  præstedømme  og 
godkendes  af  kirkens  præsident  - 
profeten,  seeren  og  åbenbareren, 
Herrens  repræsentant  på  jorden.  Når 
sjældne  undtagelser  fra  den 
reglementerede  dag  er  fundet 
nødvendige,  således  som  nævnt  overfor, 
har  præstedømmet  myndighed  til  at 
træffe  sådanne  afgørelser.  *)  I  henhold 
til  den  i  Danmark  nu  obligatoriske 
kalender,  er  søndagen  den  syvende  dag 
(den  sidste)  i  ugen.  O.a. 


af  Elliott  D.  Landau,  formand  for 

børnekomitéen  i  søndagsskolens 

hovedbestyrelse 

Hvilke  fordele  har  børn  af  at 
deltage  i  nadveren,  før  de  har  nået 
ansvarlighedsalderen? 


k^elv  om  børn  under  otte  år  „ikke 
kan  synde;  thi  Satan  har  ikke  fået  magt 
til  at  friste  små  børn,  føren  de  begynder 
at  blive  ansvarlige  for  mig"  (L&P  29:47), 
har  det  altid  været  praksis  i  kirken  at 
lade  børnene  deltage  i  nadveren. 
Deltagelse  i  nadveren  tjener  til  at  minde 
værdige  mennesker 

(1)  om  at  erindre  sig  det  brudte  legeme 
og  det  spildte  blod  fra  ham,  som  blev 
korsfæstet  for  verdens  synder, 

(2)  om  at  påtage  sig  Kristi  navn  og  altid 
erindre  ham,  og 

(3)  at  „leve  af  hvert  ord,  der  udgår  af 
Guds  mund"  (L&P  84:44).  At  vi  lader 
børn  deltage,  antyder  ikke,  at  de  har 
samme  behov  for  omvendelse  som 
voksne.  Men  deltagelse  i  nadveren  kan 
hjælpe  dem  til  at  elske  Herren  og  adlyde 
hans  befalinger. 

Erfaringen  har  lært  os,  at  vækstudvik- 
ling omfatter  indstilling  og  vaner  og  at 
karakteren  anlægges  i  en  meget  ung 
alder.  Vi  forbavses  ofte  over  hvordan 
børn,  i  vore  hjem  og  under  møderne  i 

kirken,  reagerer  med  en  begrænset  men 
effektiv  åndelighed  på  vore  forsøg  på  at 
motivere  dem  på  et  åndeligt  plan.  Vi  kan 
også  bemærke,  at  deres  reaktion  på 
åndelige  forhold  ofte  går  forud  for  eller 
overgår  deres  intellektuelle  forståelse. 
Vi  kan,  med  andre  ord,  se  åndelig 
reaktion  og  vækst,  før  et  barn  „begynder 
at  blive  ansvarlig"  for  sine  moralske 
handlinger.  Dets  moralske  uskyldighed 
antyder  ikke  nødvendigvis  fuldstændig 
åndelig  modenhed.  Et  barn  kan  få  en 
fornemmelse  af  Gud,  når  det  gentager 
en  bøn  eller  hører  én.  Barnet  kan  et 
øjeblik  tænke  på  Jesus,  når  det  får 
besked  på  at  bøje  hovedet  og  lukke 
øjnene  -  især,  hvis  det  er  blevet  bedt  om 
at  gøre  det  lige  før  bønnen. 
Det  er  især  vigtigt,  at  de  mindre 
håndgribelige  lektier  bliver  givet  med 
omhyggelig  opmærksomhed  og  gentag- 
elser. Nadveren  er  ét  af  de  mest 
betydningsfulde  remedier,  der  er  til 
rådighed  for  os  dette  punkt.  Selv  om 
børns  opmærksomhed  kun  kan  fanges 
kort  tid  ad  gangen,  kan  fornemmelsen  af 
at  deltage  i  noget  særligt,  at  Jesus  er 
noget  helt  specielt,  og  at  vandet  og 
brødet  på  én  eller  anden  måde  har  en 
forbindelse  med  ham,  udvikles  i 
børnene.     Men    ansvarsbevidsthed    er 


noget,  der  kommer  gradvis,  ikke 
pludseligt,  og  den  mere  modne  tanke  om 
at  aflægge  et  løfte  til  Jesus  og  modtage 
velsignelser  gennem  ham,  kan  meget  vel 
tage  -  og  bør  tage  -  sin  begyndelse,  før 
barnet  bliver  otte  år. 

Både  under  juniorsøndagsskolens 
forprogram  og  til  nadvermødet  ser 
børnene  deres  familie  og  deres  ældre 
kammerater  tage  del  i  nadveren,  og 
denne  ugentlige  gentagelse  lige  fra 
spædbørnsalderen  til  de  bliver  otte  år, 
hjælper  dem  til  at  anvende  disse 
betydningsfulde  personer  som 

forbilleder. 

Under  de  nævnte  forhold  kan  deltagelse 
i  nadveren  ikke  blot  starte  et  bestemt 
mønster,  der  vil  fortsættes  senere  i  livet, 
men  det  kan  også  blive  et  dynamisk, 
levende  og  udviklende  grundlag  for 
åndelig  vækst.  Derfor  er  det,  at  børn 
deltager  i  nadveren,  når  de  endnu  er 
umodne  og  forholdsvis  ubekendte  med 
læren  om  frelse,  ikke  nødvendigvis  en 
ligegyldig  gestus.  Ånd  kan  tale  til  ånd, 
indstillinger  kan  fremme  indstillinger. 
Selv  om  børn  måske  ikke  får  det  samme 
ud  af  at  deltage  i  nadveren,  som  voksne 
får,  vil  de  måske  få  dækket  nogle  vigtige 
behov  gennem  denne  ordinanse. 


12 


OM  AT  VÆRE  AKTIV 

Det  begynder,  men  slutter  ikke,  med  søndagens  møder,  af  Orson  Scott  Card 


D 


'a  hans  ven  døde,  forstod  han 
endelig,  hvor  vigtigt  det  er  at  være  aktiv. 
„Jeg  havde  til  hensigt  at  besøge  Børge 
på  hospitalet,"  sagde  han.  „Men  jeg 
skulle  ud  på  hjemmelærerarbejde 
tirsdag  aften,  og  onsdag  var  der  et 
komitémøde.  Torsdag  havde  jeg  mit 
personlige  præstedømmeinterview,  og 
min  kone  tog  afsted  lige  efter  for  at 
bringe  sine  bikubepiger  til  rulle- 
skøjtehallen. Og  fredag  aften  forberedte 
jeg  min  tale  til  nadvermødet  søndag." 

Og  så  kom  opringningen  lørdag  morgen 
fra  Børges  søn.  „Jeg  ved,  at  du  og  far  var 
nære  venner,"  sagde  stemmen  i 
telefonen.  „Jeg  mente,  at  du  gerne  ville 
have  besked." 

„Gerne  ville  have  besked?"  sagde  han 


senere.  „Jeg  ønskede  mig  meget  mere 
end  det.  Jeg  ønskede,  at  jeg  kunne  dreje 
tiden  tilbage  og  tage  de  få  timer,  det  ville 
have  taget  at  køre  hospitalet,  tale  om 
gamle  dage,  minde  min  ven  om  min 
kærlighed  til  ham,  trøste  ham  i  hans 
smerter  og  måske  frygt,  før  han  døde. 
Men  jeg  havde  for  travlt  med  mit 
arbejde  i  kirken!" 

Denne  oplevelse  lærte  ham  noget:  „Det 
er  muligt  at  være  så  aktiv  i  kirken,  at 
man  glemmer  at  være  aktiv  i 
evangeliet." 

Men  måske  er  det  bedre  at  tænke  på  det 
på  denne  måde:  De  møder,  vi  deltager  i, 
skal  berede  os.  At  deltage  i  møder  bør 
blot  være  en  lille  del  af  vores 
kirkeaktivitet.  Møder  er  til  for  at  lære  os 
at  være  aktive. 

Evangelisk  aktivitet  foregår  lige  så 
meget  i  vore  hjem,  blandt  vore  venner, 
på  arbejdet,  i  samfundet,  blandt 
fremmede  eller  alene  i  bøn,  som  det  gør 
til  et  møde! 

Kirken  giver  mange  muligheder  for 
aktivitet:  hjemmelærere  og  besøgs- 
lærerinder  har  mangfoldige  muligheder 
for  at  tjene  andre;  lærere  kan  opfte, 
inspirere  og  forny  deres  elevers  tro; 
kvorumsledere  kan  organisere  deres 
brødre  til  godt  arbejde. 
Men  hvis  vi  standser  her  og  føler  os  sikre 
på,  at  vores  tilstedeværelsesoptegnelser 
betyder,  at  vi  er  tilstrækkeligt  aktive,  så 
er  vi  på  en  måde  som  den  tjener,  der 
gemte  sit  talent  i  jorden.  Kirken  forsyner 
os  met  et  utal  af  muligheder  -  men  vi  har 
ansvaret  for  at  gøre  noget  ved  det,  at 
udnytte  disse  muligheder. 
Hvis  alle  vore  gode  gerninger  foregår 
inden  for  kirkebygningens  mure,  lader  vi 
så  vort  lys  skinne  for  menneskene? 
Hvis  vi  ligesom  levitten  og  præsten  er  så 
optaget  af  vore  kirkelige  forretninger,  at 
vi  lader  muligheden  for  at  være 
barmhjertige  over  for  fremmede  gå  os 


forbi,  elsker  vi  så  vores  næste  som  os 
selv? 

Sabbaten  er  Herrens  dag,  som  han  har 
givet  os  til  at  genopbygge,  forny  og 
styrke  vore  ånder  og  hvile  vore  legemer, 
så  vi  kan  gå  ud  og  leve  evangeliet 
fuldkomment  i  løbet  af  ugen. 
,,Og  havde  jeg  end  profetisk  gave  og 
kendte  alle  hemmeligheder  og  sad  inde 
med  al  kundskab,  og  havde  jeg  al  tro,  så 
jeg  kunne  flytte  bjerge,  men  ikke  havde 
kærlighed,  da  var  jeg  intet."  (1.  Kor. 
13:2) 

Og  tag  det  i  let  omskrevet  form:  Og 
skønt  jeg  trofast  deltager  i  alle  møder  og 
opfylder  alle  mine  kaldelser  og  udfører 
mit  hjemmelærerarbejde  den  første  uge  i 
hver  måned;  og  selv  om  jeg  på  alle 
måder  er  et  aktivt  kirkemedlem,  men 
ikke  i  kærlighed  og  tjeneste  giver  af  min 
tid  til  andre,  så  er  jeg  alligevel  ikke  en 
hellig,  for  jeg  elsker  ikke  min  næste  som 
mig  selv. 

Lad  sabbaten  være  en  dag,  hvor  man  gør 
op  med  sig  selv.  (Hvor  aktiv  har  jeg 
været  i  ugens  løb  i  at  tjene  Herren  og 
hans  børn?) 

Lad  sabbaten  være  en  dag,  hvor  vi 
overværer  møder,  og  deler  vore  åndelige 
tanker  og  vores  forståelse  af,  hvordan  vi 
kan  tjene  Herren,  med  andre. 
Og  lad  os  derefter  bruge  ugens  andre 
seks  dage  sådan,  som  Kristus  gjorde: 
med  at  bringe  glæde  til  enhver,  hvor  det 
er  muligt.  „Jeg  var  sulten,"  sagde 
Herren.  „Og  I  gav  mig  at  spise;  jeg  var 
tørstig,  og  I  gav  mig  at  drikke;  jeg  var 
fremmed,  og  I  tog  jer  af  mig;  jeg  var 
nøgen,  og  I  gav  mig  klæder;  jeg  var  syg, 
og  I  så  til  mig;  jeg  var  i  fængsel,  og  I 
besøgte  mig."  (Matt.  25:35-36) 
Vi  er  omgivet  affolk  i  nød,  både  åndeligt 
og  fysisk.  For  at  være  aktive  i  kirken,  må 
vi  tage  tid  ud  af  vor  travle  hverdag  for  at 
opfylde  sådanne  behov.  For  de  gaver  vi 
giver  til  dem,  der  omgiver  os,  giver  vi 
også  til  Frelseren. 

Nadveren  og 
indgåelse  af  pagter 

Efter  en  artikel  af  W.  Cole  Durham,  jr. 


D, 


'et  forekommer  mig,  at  nadve- 
ren betyder  meget  mere  end  bare  at  sidde 
stille  og  tænke  på  Kristus,  mens  vi  spiser 
og  drikker  symbolerne  på  hans  sonoffer. 
Nadveren  er  et  levende  element  i 
omvendelsesprocessen.  „Du  skal  bringe 
Herren,  din  Gud,  et  offer  i  retfærdighed, 
nemlig  et  sønderknust  hjerte  og  en 
angergiven  ånd  ...  du  skal  gå  til 
bedehuset  og  ofre  dine  sakramenter  på 
min  hellige  dag."  (L&  P.  59:8-9) 
Hvis  vi  kommer  til  nadveren  med  den 
indstilling,  at  vi  virkelig  ønsker  at  bringe 


et  personligt,  et  særligt  offer  -  et  ydmygt 
løfte  om  at  ville  overvinde  en  svaghed, 
der  skiller  os  fra  Frelseren  -  så  vil 
nadveren  få  langt  større  betydning  i 
vores  tilværelse. 

Alt,  der  har  med  nadveren  at  gøre,  er 
beregnet  på  at  skulle  hjælpe  til  at  øge  vor 
forståelse  af  forsoningen.  Lige  fra 
nadveren  blev  indstiftet,  har  menneske- 
ne fået  befaling  om  at  deltage  i  den  til 
ihukommelse  af  hans  forsoning.  „Gør 
dette  til  ihukommelse  af  mig,"  befalede 
Frelseren  de  tolv  i  „salen  ovenpå"  (Luk. 


15 


22:19).  Præsterne  som  velsigner  nadve- 
ren i  vore  ward  og  grene  hver  uge,  beder 
om  at  ,,vi  må  spise  det  til  minde  om  din 
Søns  legeme"  om  ,',at  de  må  drikke  det 
til  minde  om  din  Søns  blod,  der  blev 
udgydt  for  dem,  at  de  må  vidne  for  dig, 
o,  Gud,  du  evige  Fader,  at  de  altid  må 
erindre  ham."  (L&P.  20:77,79) 
Men  hvordan  kan  vi  virkelig  erindre 
Kristus?  Hvilke  muligheder  byder 
nadveren  for  at  bringe  os  nærmere  til 
Frelseren?  Det  hjælper  os  f.eks.  til  at 
blive  mere  opmærksomme  på  vort 
personlige  forhold  til  Frelseren,  når  der  i 
nadverbønnen  nævnes  at  vi  påtager  os 
Kristi  navn.  Vi  påtager  os  Kristi  navn, 
når  vi  slutter  os  til  hans  kirke;  vi  bliver 
kendt  som  medlemmer  af  Jesu  Kristi 
Kirke  af  Sidste  Dages  Hellige.  Men  der 
hører  langt  mere  til  at  påtage  sig  Kristi 
navn  end  det.  På  grund  af  vores 
dåbspagt  er  vi  blevet  „Kristi  børn", 
„født  åndeligt  af  ham"  (Mosiah  5:7). 
Hans  navn  er  det  eneste,  „hvorved  frelse 
kommer"  (Mosiah  5:8),  og  når  vi  lever 
værdigt   til   det   navn,   udvikler   vi   en 


bestandig  erkendelse  af  og  vidnesbyrd 
om  kraften  i  Kristi  forsoning. 
Når  vi  aktivt  ærer  nadverløftet  om  at 
ville  holde  befalingerne,  får  vi  åndelig 
styrke.  Straks  begynder  vi  at  forstå 
vigtigheden  af  at  forny  vore  pagter  ved 
personlig  handling  og  øget  forpligtelse; 
vi  forstår,  at  det  i  fuldeste  forstand 
kræver  mere  end  at  sidde  stille  under  to 
møder  hver  søndag,  at  lære  at  deltage  i 
nadveren.  Det  er  en  opgave,  der 
involverer  alle  aspekter  af  vor  tilværelse. 
Det  er  ikke  overraskende,  fordi  de 
pagter,  der  fornyes  ved  nadveren,  i  sidste 
ende  kræver,  at  vi  overgiver  „vores  hele 
sjæl  som  et  offer  til  ham"  (Omni  26.) 
Men  det  kan  forekomme  som  en 
overvældende  opgave,  indtil  vi  forstår, 
at  nadveren  selv  opdeler  processen  med 
at  blive  fuldkommen  i  ugelange  stykker, 
som  vi  kan  klare.  Nadveren  er  et  middel, 
der  lader  Herren  tage  os  ved  hånden, 
rense  vore  sjæle  påny,  lette  vore  byrder 
og  lede  os  ind  på  hans  veje. 
Når  vi  ser  det  på  den  måde,  bliver 
nadveren    en    proces,    hvor   vi    indgår 


pagter,  en  proces,  hvor  vi  husker  og 
påny  forpligter  os.  Hvordan  kan  vi  bedst 
huske  og  forpligte  os?  Det  ville  være  en 
fejl  at  mene,  at  der  findes  noget  let  eller 
mekanisk  svar  på  det  spørgsmål.  Men 
der  er  nogle  ganske  enkle  ting,  vi  kan 
gøre,  som  i  høj  grad  vil  øge  nadverens 
indflydelse  i  vor  tilværelse.  Kort  sagt  må 
vi  komme  til  nadveren,  beredt  til  at 
indgå  pagt  med  Herren.  Vi  må  forud  for 
mødet  have  gjort  en  tilstrækkelig  indsats 
før  vi  oprigtigt  med  et  „Amen"  kan 
bekræfte,  at  vi  „altid  erindrer  ham". 
Hyppige  meningsfyldte  bønner  og 
overvejelser  af  skrifterne  er  to  af  de 
bedste  hjælpemidler  til  at  erindre 
Frelseren.  Vi  kan  ikke  og  vil  ikke 
„erindre"  Jesus  Kristus  på  åndeligt  plan, 
medmindre  vi  bestandigt  stræber  efter  at 
fylde  os  med  det,  der  hører  Gud  til. 
Desuden  må  vi  være  rede  til  at  påtage  os 
særlige  forpligtelser.  En  effektiv  måde  er 
at  bruge  en  halv  time  tidligt  søndag 
morgen  til  at  læse  i  skrifterne,  for 
derefter  at  tilbringe  en  anden  halv  time  i 
bøn,  hvor  vi  gennemgår  vore  indgåede 
forpligtelser  fra  tidligere  uger  og  spørger 
Herren,  hvad  han  forventer  af  os  nu  -  i  de 
næste  syv  dage.  Herren  forventer  ikke,  at 
vi  skal  arbejde  på  det  altsammen  lige  nu, 
men  hvis  vi  vil  lytte  i  oprigtighed,  vil  han 
åbne  vore  sind  og  tanker  for  det,  som 
han  forventer,  at  vi  skal  gøre  nu.  Når  vi 
har  modtaget  den  vejledning  fra  Herren 
-  eller  hvis  vi  selv  har  truffet  en 
beslutning  inden  Herrens  direkte 
vejledning  er  nået  frem  til  os  -  så  er  vi 
parate  til  at  „tilbyde"  nogle  særlige 
forpligtelser,  når  vi  tager  nadveren.  At 
skrive  sådanne  forpligtelser  ned  vil 
hjælpe  os  til  at  huske  dem  og  lægge  vægt 
på  deres  betydning. 

Men,  når  vi  oprigtigt  engagerer  os  i  at 
indgå  pagter  på  denne  måde,  så 
garanterer  det  ikke,  at  vejen  hen  mod 
fuldkommenhed  pludselig  bliver  let  at 
gå.  Der  kommer  måske  skuffelser,  for 


eftersom  vi  bliver  mere  præcise  i  vore 
forpligtelser  overfor  Herren,  bliver  vi 
mere  opmærksomme  på  vore  svagheder 
og  undladelse  af  at  overholde  disse 
forpligtelser,  og  vores  skyldfølelse  vil 
måske  øges.  Men  skuffelse  er  ikke  en 
passende  reaktion.  Snarere  burde  vi  føle 
forøget  ydmyghed  og  større  på- 
skønnelse for  forsoningen  og  for 
Herrens  barmhjertighed.  På  den  måde 
bliver  nadveren  en  stor  trøst.  Det  er  en 
ugentlig  forsikring  fra  Herren  om,  at  til 
trods  for  vores  bestandige  svigten,  er 
han  parat  til  at  begynde  med  os  igen. 
Når  vi  anvender  forsoningen  i  vor  egne 
tilværelse,  mod  vore  egne  svagheder, 
bliver  det  noget  langt  større  end  blot  en 
mental  refleks  at  erindre  Frelseren. 
Når  vi  drager  nær  til  Kristus,  bliver  vi 
endnu  mere  opmærksomme  på  Kristi 
kærlighed,  når  vi  „erindrer"  og  vi  bliver 
bundet  til  ham  med  bånd,  der  er 
stærkere  end  døden.  Det,  der  begynder 
som  en  bevidst  sammenfatning  af 
tanker,  vokser  så  det  til  sidst  er  en 
omformende  kraft,  der  er  i  stand  til  at 
bevare  os  fuldstændigt  modtagelige  for 
Åndens  tilskyndelser,  og  i  fuldkommen 
harmoni  med  Frelseren. 

V  i  har  i  denne  uddeling  ikke 
oplevet  en  adskillelse  af  Det  røde  Hav. 
Vi  har  ikke  oplevet,  at  5000  er  blevet 
mættet  af  nogle  få  brød  og  et  par  fisk. 
Men  vi  har  oplevet,  at  tusinder  i  England 
har  sluttet  sig  til  kirken  som  reaktion  på 
Wilford  Woodruffs  forkyndelse.  Vi  har 
haft  besøg  af  Faderen  og  Sønnen  i  en 
lund  i  staten  New  York. 
Gud  velsigner  kun  med  større  mirakler  i 
henhold  til  det  aktuelle  behov,  og  så  sker 
det  til  rette  tid. 

Men  Helligåndens  mere  stilfærdige, 
mere  skjulte  virksomhed  som  påvirker 
den  enkelte  eller  nogle  få  personer,  er 
almindelige  i  enhver  uddeling.  Hellige  af 
alle  aldre  er  blevet  velsignede  med 
særlige  åndelige  oplevelser  -  og  de  er 
sandelig  også  mirakler  -  som  f.eks. 
helbredelser,  profetier,  besvarede 
bønner,  åndelig  indsigt,  forandringer  i 
tilværelsen,  drømme.  Som  Moroni 
sagde  for  mere  end  femtenhundrede  år 
siden:  „Jeg  vil  visejer  en  Gud,  som  gør 
undergerninger  ...  Og  hvem  vil  sige,  at 
Jesus  Kristus  ikke  udførte  mange 
kraftige  gerninger?  Og  der  blev  udført 
mange  kraftige  gerninger  ved  apostlenes 
hænder. 

Og  dersom  undergerninger  blev  udført 
dengang,  hvorledes  er  Gud  da  ophørt 
med  at  være  en  Gud,  der  gør 
undergerninger,  og  er  alligevel  et 
uforanderligt  væsen?  Og  se,  jeg  siger, 
han  forandrer  sig  ikke;  om  så  var,  ville 
han  høre  op  med  at  være  Gud;  men  han 
hører  ikke  op  med  at  være  Gud;  og  han 
er  en  Gud,  som  gør  undergerninger." 
(Mormon  9:11,  18-19) 
De  fleste  mirakler  i  dag  sker  i  det  private 
og  bliver  holdt  hemmelige  i  hjertet  eller  i 
familien,  eller  de  deles  kun  med  nogle  få 
venner,  som  er  i  stand  til  at  forstå.  Men 
somme  tider  bliver  de  på  rette  tid  og  sted 
fortalt  i  taknemmelighed  og  tro  ved 
faste-  og  vidnesbyrdmøderne. 
Sådanne    udtalelser    forekommer    ved 


Forekommer 

mirakler 

i  dag? 

Kirkens 

medlemmer 

fortæller  om 

dem  hver 

eneste  måned 

i  vidnesbyrdmødet. 

af  Jay  A.  Parry 


næsten  hvert  vidnesbyrdmøde.  Og  når 
mange  af  disse  beretninger  samles,  giver 
de  et  imponerende  billede  af  de  mirakler, 
der  sker  i  kirken  i  dag.  Jo,  åndelige 
oplevelser  er  ikke  ualmindelige  blandt 
de  hellige  på  jorden  i  dag;  kun  de,  som 
„synker  ned  i  vantro  og  viger  fra  den 
rette  vej  og  ikke  kender  den  Gud,  som  de 
skulle  forlade  sig  på"  (Mormon  9:20), 
modtager  ikke  sådanne  velsignelser. 
De  mirakler,  vi  hører  om,  styrker  vores 
tro.  De  bærer  vidnesbyrd  til  os  igen  og 
igen,  at  Gud  elsker  os,  at  han  er 
interesseret  i  os,  og  at  han,  når  det  er 
nødvendigt,  vil  skride  direkte  ind  i  vor 
tilværelse. 

Måske  er  det  mest  almindelige  mirakel 
det,  der  kaldes  inspiration.  En  ung  bror 
bar  fornylig  sit  vidnesbyrd  om,  hvordan 
inspiration  havde  velsignet  hans  familie: 
„Vi  var  på  vej  hjem  fra  en  tur  til 
Yellowstone  Park;  vi  var  sammen  med 
min  far  og  bedstefar  og  vi  standsede  ved 
en  benzintank  for  at  få  fyldt  tanken  op 
og  strække  benene.  Bedstefar  er  ved  at 
blive  gammel,  og  hans  øjne  er  ret  så 
dårlige.  Han  gik  ind  på  tankstationen, 
og  da  han  ville  gå  ud  igen,  gik  han  lige 
ind  i  en  glasdør:  Han  troede,  den  var 
åben.  Han  fik  et  dybt  snitsår  i  armen.  Jeg 

Maria  rullede  om  på  ryggen  og 
stirrede  på  de  fjerlette  skyer  gennem 
de  udstrakte  grangrene  over  hendes 
hoved.  Hun  indåndede  dybt  den 
friske  bjergluft  og  forsøgte  at 
indfange  synet,  lydene  og  lugtene 
altsammen  på  én  gang. 
„Kom  nu,  Maria,"  kaldte  hendes 
far,  idet  han  begyndte  at  trække 
teltpløkkende  op  af  jorden.  „Det  er 
tid  at  få  pakket  sammen." 
„Hvordan  kan  det  være,  at  lejrture 
altid  er  så  korte?"  spurgte  hans 
datter. 


„Det  har  jeg  altid  selv  spekuleret 
over,"  svarede  far.  „Men  de  ender 
altså,  og  jeg  har  brug  for  din  hjælp." 
„Bare  5  minutter  mere?"  tiggede 
Maria.  „Jeg  vil  så  gerne  kunne 
huske  det  hele  den  lange  vinter." 
Far  standsede  op  midt  i  pakningen 
og  så  derhen,  hvor  Maria  lå  og 
stirrede  op  i  luften:  „Du  skal  også 
snart  hjælpe  mor  med  opvasken," 
huskede  han  hende  på. 
„Åh,  må  jeg  ikke  nok?"  spurgte 
Maria  igen. 

„Nå  ja,  men  så  kommer  jeg  hen  til 
dig  et  minut." 

„Selvfølgelig,"   indvilligede    Maria 
og  flyttede  sig  en  smule  på  tæppet,  så 
der  blev  plads  til  ham. 
„Hvad  ser  du  deroppe?"  spurgte  far, 
idet  han  lagde  sig  ved  siden  af  hende. 
„Nåletræer  med  stikkende,  grønne 
nåle,   en   blå  himmel   med   hvide 
skyer,  og  syngende  fugle,  der  hopper 
ind  og  ud  mellem  det  altsammen," 
svarede  Maria  sukkende. 
„Det  er  et  mirakel,"  sagde  far. 
„Hvad     mener    du?"     Maria    så 
forbavset  på  sin  far. 
„Joh,  prøv  at  se  dig  omkring.  Det  er 
altsammen  en  del  af  en  storslået 
plan.  Altsammen  fungerer  det  hver 
for  sig,   og  alligevel  arbejder  det 
sammen,  så  det  danner  et  kæmpe- 
stort univers." 

Maria  tænkte  på  det,  mens  hun 
betragtede  skyerne  sejle  afsted  som 
skibe  på  den  blå  himmel.  Endelig 
sagde  hun:  „Ja,  det  er  ganske  rigtigt 
noget  af  et  mirakel.  Ja,  det  er  et  stort 
mirakel.  Men  det  sker  altsammen  så 
stille  rundt  om  os,  at  vi  til  daglig 
glemmer,  hvor  mirakuløs  den  plan 
er." 


Maria  følte  det,  som  om  hendes 

hoved    skulle    sprænges    med    så 

mange  tanker  og  sukke  og  lyde,  som 

hun    oplevede    altsammen   på    én 

gang. 

„Hvad  synes  du,  det  største  mirakel 

i  verden  er?"  spurgte  far. 

„Det  er  da  let,"  svarede  Maria.  „Det 

er  himlen.  Se  på,  hvordan  den  hele 

tiden  forandrer  sig.  I  dag  er  den  blå, 

men  somme  tider  er  den  hvid  eller 

grå.  Sne  og  regn  falder  ned  fra  den, 

og  om  natten  er  den  fyldt  med 

stjerner." 

„Men  er  det  vor  himmelske  Faders 

største  mirakel?"  spurgte  far.  Maria 

tænkte  sig  længe  om:  „Det  ved  jeg 

ikke." 

„Nå,  men  vores  fem  minutter  er  gået 

Prøv  at  tænke  over  det,  mens  vi 

pakker,  og  når  du  har  et  svar,  så  lad 

os  tale  om  det  igen." 

„Godt,"  svarede  Maria  og  hjalp  far 

med  at  lægge  tæpperne  sammen. 

Ikke  længe  efter  var  de  hjemme  og 

inde  i  de  gamle  vaner,  men  Maria 

glemte  ikke,  hvad  hun  og  far  havde 

talt  om  på  lejrturen.  Når  hun  gik  til 

og  fra  skole,  var  hun  på  vagt  over  for 

mirakler.  Alting  forekom  hende  et 

mirakel.  Selv  biler  og  flyvemaskiner 

var  menneskegjorte  mirakler.  Men 

hun  kunne  ikke  bestemme  sig  til, 

hvad  der  var  det  største  mirakel. 

Så  opdagede  hun  en  dag,  at  bladene 

var  ved  at  skifte  farve  på  træerne. 

Hun  var  så  ophidset,  at  hun  slet  ikke 

kunne  vente  med  at  fortælle  det  til 

far.  Hun  løb  hele  resten  af  vejen 

hjem. 

„Mor!  Mor!  Jeg  ved,  hvad  der  er  det 

allerstørste  mirakel,"  råbte  hun,  idet 

hun  fløj  ind  i  køkkenet.  „Hvor  er 


far?  Jeg  vil  høre,  om  jeg  har  gættet 

rigtigt." 

„Han  er  ude  i  baghaven,"  svarede 

mor. 

Maria  smed  bøgerne   på  bordet. 

„Nu  har  jeg  været  på  udkig  efter  det 

i  3  uger,  men  nu  har  jeg  det,  og  jeg  vil 

fortælle  far  det." 

„Rolig,  tag  det  nu  roligt,"  svarede 

mor,  „Ellers  vil  han  slet  ikke  kunne 

forstå  et  ord  af,  hvad  du  siger!" 

.',Jeg  ved,  hvad  der  er  det  største 

mirakel"  erklærede  Maria  uden  så 


meget  som  at  give  sin  far  tid  til  at 
sige  goddag.  „Det  er  årstiderne,  er 
det  ikke  .  .  .  den  måde,  bladene 
skifter  farve  på,  og  så  kommer 
sneen,  og  så  den  måde  alting 
kommer  til  live  igen?  Det  er  altså  det 
største  mirakel." 

Far  smilede!  „Det  er  et  stort 
mirakel,  og  måske  ét  af  de  større 
mirakler,  men  jeg  synes  ikke,  det  er 
det  største,"  sagde  han. 
„Men  der  er  så  mange  mirakler!" 
protesterede  Maria. 


Far  gav  Maria  et  knus.  „Jeg  er  stolt 
af,  at  du  stadig  tænker  på  mirakler. 
Bliv  du  nu  ved  med  at  lede,  og  du 
skal  nok  finde  det  rigtige  svar," 
forsikrede  han  hende. 
Nu  var  Maria  endnu  mere  fast 
besluttet  på  at  finde  svaret.  Hun  var 
nysgerrig  efter  at  få  at  vide,  hvad  der 
dog  kunne  være  et  større  mirakel 
end  himlen  og  årstiderne.  Så  den 
følgende  lørdag  kikkede  hun  ekstra 
godt  efter. 

„Lad  være  med  at  genere  mig,  mis," 
sagde  hun  til  katten,  da  den  gned  sig 
op  ad  hendes  ben  for  at  blive  lagt 
mærke  til.  „Jeg  er  på  udkig  efter  et 
stort  mirakel." 

Men  mens  hun  talte,  lagde  hun 
mærke  til,  at  katten  ikke  prøvede  at 
komme  til  at  lege.  Den  listede  over 
verandaen  og  ned  i  vinduesskakten, 
så  Maria  fulgte  efter  den.  „Ih,  men 
Kitty!"  udbrød  hun,  idet  hun  faldt 
på  knæ  for  at  kunne  kikke  nærmere 
på  det,  hun  så.  „Du  har  nogle 
splinternye  killinger!  De  må  være 
blevet  født  i  nat." 
Maria  kikkede  på  dem  med  rolig 
ophidselse,  mens  Kitty  slikkede  og 
ammede  sine  killinger. 
„Fem  små  killinger,  og  alle  fem 
ligner  dig  på  en  prik."  hviskede 
Maria,  da  én  af  de  lådne  bolde 
prøvede  at  åbne  øjnene. 
I  det  samme  kom  far  ud  fra  huset. 
„Se  her!  hviskede  Maria.  „Jeg  ved 
nu,  at  det  må  være  dette." 
„Fødslen,"  sagde  han,  „er  en  del  af 
miraklet.  Men  der  er  en  anden  meget 
vigtig  del." 

„Men  hvad  kan  være  mere 
mirakuløst  end  nyt  liv?  Jeg  husker, 
da  lille  Jørgen  blev  født.  Den  ene 


dag  havde  vi  ikke  nogen  Jørgen,  og 

den  næste  havde  vi  det.  Det  må  være 

miraklet." 

„Det  er  det,  ja,  virkeligt,"  sagde  far, 

„Men  den  anden  del  er  endnu  større. 

Og  du  er  ved  at  komme  meget  nær  til 

den  nu." 

„Hvor  nær  ved?"  spurgte  Maria. 

„Åh,  meget  nær  ved,"  svarede  far 

smilende. 

Marias  ansigt  blev  til  et  stort 
spørgsmålstegn,  og  så  blev  det 
pludseligt  til  et  stort  bredt  smil.  „Jeg 
ved  det!"  udbrød  hun.  „Ikke  blot 
bliver  vi  født,  men  vi  skal  også  leve 
altid  .  .  .  det  skal  vi  allesammen." 
.  „Ja,"  indrømmede  far,  „men  kan 
du  nu  gætte,  hvad  resten  af  miraklet 
er?" 

„Jeg  tror  nok,  jeg  ved  det,"  sagde 
Maria,  og  hendes  øjne  strålede  af 
glæde  over  hendes  opdagelse  af 
resten  af  det  største  af  alle  mirakler. 
„Vi  er  vor  himmelske  Faders 
åndelige  børn.  Er  det  det?" 

„Det  er  netop  det!"  sagde  han,  idet 
han  knugede  Maria  ind  til  sig.  „Og 
lige  som  du  og  Jørgen  er  vores 
jordiske  børn,  så  er  vi  hans 
himmelske  børn.  Du  boede  engang 
sammen  med  ham,  ligesom  du  gør 
med  din  mor  og  mig  nu,  og  sammen 
kan  vi  alle  engang  komme  til  at  bo 
sammen  med  ham  igen.  Det  er  det 
største  af  alle  mirakler." 
Maria  følte  sig  meget  tilfreds  og 
meget  lykkelig.  Det  havde  været 
vidunderligt  at  opdage,  hvad  der  var 
det  allerstørste  mirakel,  men 
samtidig  havde  hun  en  mærkelig 
følelse  af,  at  hun  virkelig  havde  vidst 
det  hele  tiden. 


Vidnesbyrd 

fra  børn  rundt 

omkring  i  verden 


„Jeg  hedder  Jemma.  Jeg  bor  i 
Mitcham,  Surrey  i  England.  Min 
mor  blev  medlem  af  kirken,  da  jeg 
var  4  år  gammel,  så  jeg  blev  døbt  på 
min  fødselsdag,  da  jeg  blev  8  år.  Vi 
mødtes  i  et  gammelt  hus  til  vore 
møder  i  kirken.  Jeg  kan  lide  at  skrive 
historier  og  at  spille  klaver.  Jeg  tog 
min  veninde  Gaynor  med  til 
primary,  og  hendes  forældre  vil  lade 
hende  blive  døbt  snart.  Nu  tager  jeg 
en  anden  ven  med  mig  til  primary, 
og  jeg  håber,  at  også  hun  vil  slutte 
sig  til  kirken!  -  Jemma  Ysanne 
Davidson,  England 
„Jeg  er  så  taknemmelig  for,  at  jeg 
kan  bære  mit  vidnesbyrd.  Jeg  føler, 
at  kirken  virkelig  er  Jesu  Kristi 
sande  kirke.  Jeg  er  så  stolt  over  at 
være  medlem  af  den."  -  Lee  Kyung 
Eun,  Seoul  Korea 
„Jeg  tog  med  min  familie  til 
områdekonference.  Vi  så  profeten  i 
Hamilton  og  talte  med  ældste  David 
B.  Haight  og  hans  hustru.  Før 
konferencen  begyndte,  var  vejret 
meget  dårligt,  men  jeg  vidste,  at  det 


ville  blive  godt  til  konferencen,  fordi 
vor  himmelske  Fader  ønskede  det 
skulle  være  det."  -  Juanita 
Scirkovitch,  Porirua,  New  Zealand 
„Jeg  takker  mine  forældre  for  at 
have  lært  mig,  hvordan  jeg  skal 
bede,  for  jeg  ved,  at  vi  gennem  bøn 
kan  tale  med  vor  himmelske 
Fader."  -  Amy  Alofipo,  Apia,  Vest- 
Samoa. 

„Jeg  ved,  at  vor  himmelske  Fader  og 
Jesus  lever  i  dag,  og  at  de  har  skabt 
jorden,  så  vi  kan  leve  her,  og  vi  kan 
blive  prøvet.  Præstedømmet  er  en 
velsignelse  og  en  stor  magt.  Vi  bør 
bruge  det  klogt."  -  Eric  Stokes, 
Apia,  Vest-Samoa. 

„Jeg  klatrede  op  på  en  høj,  da  jeg 
besøgte  min  bedstefar  i  sommerfe- 
rien. På  vejen  ned  for  jeg  vild.  Jeg 
blev  meget  bange,  men  så  huskede 
jeg  på  noget,  som  jeg  havde  lært  i 
primary  -  bønnen!  Da  jeg  åbnede 
øjnene  efter  at  have  bedt,  fandt  jeg 
stien  igen."  Noriyuki  Fujiwara, 
Toyama  gren,  Japan. 

(Fort.  side  8.) 

(Fort.  fra  s.  5.) 

„Hun  gik  lige  ud  i  det  varme  vand, 
og  folk  kikkede  på  hende,  men  for 
en  gangs  skyld  var  hun  ligeglad. 
Hun  vidste  nemlig,  at  der  skulle  ske 
noget  vidunderligt.  Hun  klyngede 
sig  til  ældstens  arm,  og  blev  dykket 
ned  i  vandet  med  den  hvide 
klædning  flydende  rundt  om  sig. 
Hun  følte  det,  som  om  hun  var 
inden  i  en  boble,  der  hurtigt  steg  til 
overfladen  ...  til  lyset  .  . .  den 
sprang,  og  hun  var  fri.  Hun  blev 
klædt  på,  hendes  hår  blev  redt,  og 
hun  så  sig  ind  i  spejlet,  før  hun  kom  i 
tanker  om,  at  hun  var  blevet  døbt! 
Og  hende  -ja,  det  var  mig."  -  Gigi 

Meade,  Calgary,  Alberta,  Canada. 
„I  min  VDR-klasse  bad  læreren  os 
tage  en  ven  med  til  primary.  Jeg  talte 
med  min  mor  om  det  og  bestemte 
mig  til  at  invitere  vore  naboer.  Marc 
var  så  glad  over  at  have  været  med  til 
primary,  at  hans  mor  gav  ham  lov  til 
at  komme  med  hele  tiden.  Hele 
familien  er  glade  for  at  vor 
himmelske  Fader  hjalp  os  til  at  finde 
venner,  som  kunne  gå  i  primary 
sammen  med  mig."  -  Jeorg  von 
Allmen,  Basel,  Schweiz 
„Jeg  var  i  stand  til  at  fortælle  min 
lærer  og  mine  venner  i  skolen  om 
kirkens  lære.  Det  kunne  jeg  gøre, 
fordi  jeg  har  lært  om  kirken  i 
primary  og  søndagsskolen."  -  Lukas 
Mettler,  Schweitz 

„En  dag  bankede  to  ældster  på  vores 
dør  og  spurgte,  om  de  måtte  have 
lov  til  at  prædike  evangeliet  for 
vores  familie.  Vi  blev  rørt  over  deres 
budskab.  Efter  nogen  tid  blev  vores 
familie  døbt.  Da  jeg  gik  ned  i 
dåbsvandet,  følte  jeg,  at  kirken  var 


større  og  mere  hellig,  end  jeg  havde 
tænkt  mig  det.  Når  som  helst  jeg 
kommer  ind  i  kirken  og  hører  de 
stille  salmer  og  klavermusikken, 
føler  jeg  mig  glad,  specielt  når  koret 
synger.  Tiden  er  gået  meget  hurtigt. 
Der  er  allerede  gået  tre  år,  siden  jeg 
blev  medlem  af  kirken.  Jeg  må 
bestandigt  studere  for  at  kunne 
forstå  mere  af  evangeliet.  Jeg  ved,  at 
Jesu  Kristi  Kirke  af  Sidste  Dages 
Hellige  er  sand.  Vi  må  holde  Guds 
befalinger  og  leve  et  rent  liv  for  at 
kunne  ære  kirken."  -  Lin  Wei  Wei 
„En  dag  så  min  spillelærerinde,  at 
jeg  talte  med  nogle  SDH-missionæ- 
rer.  Da  timen  var  forbi,  tilbød  hun 
mig  en  sodavand,  og  så  spurgte  hun, 
om  jeg  kendte  ældsterne.  Jeg  fortalte 
hende,  at  jeg  var  mormon.  Hun 
sagde,  at  ældsterne  for  nogen  tid 
siden  havde  ringet  på  hendes  dør, 
men  hun  havde  ikke  villet  lade  dem 
komme  ind.  Hun  spurgte,  om  vi 
troede  på  Jesus.  Jeg  fortalte  hende, 
at  det  gjorde  vi  og  sagde  den  første 
trosartikel  for  hende.  Jeg  fortalte 
hende  om  Joseph  Smith  i  Den 
hellige  Lund  og  om,  hvordan  han 
blev  den  første  profet  for  kirken. 
Hun  var  meget  interesseret  og 
stillede  mig  en  mængde  spørgsmål. 
Siden  da  har  vi  talt  om  kirken  ved 
næsten  alle  mine  spilletimer.  Da  jeg 
fortalte  hende  om  visdomsordet, 
sagde  hun,  at  hun  syntes,  det  var  en 
god  regel,  og  at  det  ville  holde  vore 
legemer  sunde  og  raske.  Det  får  mig 
til  at  føle  mig  godt  tilpas  at  fortælle 
min  spillelærerinde  om  evangeliet. 
Hun  er  meget  sød,  og  jeg  håber,  at 
hun  en  dag  vil  blive  medlem  af 
kirken"  -  Billy  Brim,  Belgien. 

prøvede  at  standse  blødningen,  mens  vi 
hurtigt  kørte  ham  til  et  hospital. 
Da  vi  var  kommet  dertil,  foreslog  far,  at 
jeg  skulle  spørge,  om  der  var 
mormonsoldater  i  nabolaget;  han 
ønskede  hjælp  til  at  give  bedstefar  en 
velsignelser.  Sygeplejersken  sagde,  at 
hun  ikke  kendte  nogen,  der  var 
mormon,  men  så  trådte  en  mand  frem 
og  sagde:  „Jeg  er  højpræst.  Jeg  kan 
hjælpe." 

Efter  at  han  og  far  havde  salvet 
bedstefar,  tog  manden  afsked,  og  jeg 
sagde:  „Jeg  håber  da  ikke,  at  vi 
forhindrede  et  planlagt  besøg  her?" 


„Nej,"  sagde  han.  „Jeg  kender  ingen 
her." 

„Men  hvorfor  kom  du  så  her?" 
„Jeg  kørte  blot  gennem  byen,  da  jeg 
havde  en  stærk  følelse  af,  at  der  var  brug 
for  mig  her." 

Og  her  er  en  præsts  beretning:  „I  går  lå 
jeg  under  min  bil  og  reparerede  på  den. 
Pludselig  var  der  ét  eller  andet,  der  sagde 
til  mig:  „Se  at  komme  bort  fra  vognen  i 
en  fart!"  Det  gjorde  jeg,  og  ikke  så  snart 
var  jeg  kommet  ud,  før  den  faldt  ned  fra 
støtteklodserne. Havde  jeg  ligget  under 
den,  ville  jeg  være  blevet  knust  til  døde. 
Jeg  er  så  taknemmelig,  at  min 
himmelske  Fader  vogter  over  mig." 
Og  her  til  sidst:  „Jeg  ved,  at  denne  kirke 
er  sand.  Jeg  ved,  at  Jesus  Kristus  lever,  at 
Gud  lever  og  elsker  os,  og  at  Joseph 
Smith  var  en  Profet.  Men  jeg  ved  ikke  alt 
det,  bare  fordi  jeg  ønsker  det.  Jeg  ved 
det,  fordi  Gud  har  åbenbaret  til  mig,  at 
sådan  er  det." 

Andre  former  for  inspirerede  mirakler 
er  de  ikke  sjældne  lejligheder,  hvor  man 
gennem  Åndens  virkemidler  får  ny 
forståelse  af  et  evangelisk  princip,  ny 
indsigt.  En  søster,  hvis  søn  havde  kræft, 
bar  dette  vidnesbyrd:  „Vore  anstrengel- 
ser til  bedste  for  lille  Thomas  har  hjulpet 
mig  til  at  forstå,  hvad  tro  er.  Jeg  har  lært, 
at  tro  ikke  blot  er  noget,  man  foler,  men 
det  er  noget,  man  lever.  Jeg  er 
taknemmelig  over  for  min  himmelske 
Fader  for,  at  han  hjælper  mig  til  at  opnå 
forståelse." 

På  samme  måde  som  denne  søster  følte 
Åndens  indflydelse  i  en  vanskelig 
periode  af  sit  liv,  føler  mange  andre 
hellige  Herrens  hjælp  gennem  besvarede 
bønner. 

En  mor  fortalte  om  en  frygtindgydende 
oplevelse,  hun  havde  haft  den 
foregående  måned  med  sit  barn  på  18 
måneder.  Han  var  på  opdagelse  i 
badeværelset,  da  „han  begyndte  at 
skrige  og  ville  ikke  holde  op  igen.  Jeg 

skyndt  mig  derind  og  blev  skrækslagen 
over,  hvad  jeg  så.  Han  var  faldet  og 
havde  slået  hovedet  mod  badekarret. 
Det  var  helt  blåt  og  sort  og  var  begyndt 
at  svulme  op. 

Jeg  er  bange  for,  at  jeg  nærmest  blev 
hysterisk.  Jeg  løftede  Ronnie  op  og  bar 
ham  ind  i  soveværelset  og  lagde  ham  på 
sengen.  Alt,  hvad  jeg  kunne  tænke  på  at 
gøre  var  at  bede.  Så  knælede  jeg  ned  ved 
sengen  og  jeg  havde  knapt  fået  sagt  de 
første  ord  af  bønnen,  før  jeg  følte  en 
næsten  håndgribelig  følelse  af  fred  og  ro. 
Da  jeg  var  færdig  med  bønnen,  havde 
Ronnies  hoved  igen  antaget  normal 
størrelse,  og  næsten  al  misfarvningen 
var  forsvundet." 

Der  er  andre  måder,  hvorpå  Herren 
bruger  mirakler  til  at  besvare  vore 
bønner.    Somme   tider   synes   han  for 


eksempel  at  manipulere  med  vores 
timelige  verden  til  vor  fordel,  sådan  som 
en  søster  fortalte  i  et  vidnesbyrdmøde: 
„Vi  var  klar  over,  da  vi  sendte  Roger  på 
mission,  at  vi  kom  til  at  forandre  vort 
livsmønster  for  at  få  råd  til  det.  Men  da 
vi  satte  os  ned  og  regnede  ud,  nøjagtigt 
hvordan  vort  nye  budget  ville  tage  sig  ud 
-  helt  nøjagtigt  ned  til  den  sidste  øre  - 
fandt  vi  ud  af,  at  vi  ikke  ville  have  nok  til 
selv  det  nødvendigste.  Vi  var  meget 
bekymrede  og  bad  om  det.  Vi  var  nødt 
til  at  stole  på  Herren  og  sende  Roger  af 
sted  under  alle  omstændigheder,  men  vi 
vidste  ikke,  hvordan  vi  skulle  klare  det. 
Og  så  skete  det,  netop  dagen  før  Roger 
tog  afsted,  at  min  mands  chef  kaldte 
ham  ind  på  sit  kontor  og  sagde,  at 
firmaet  med  øjeblikkelig  virkning  ville 
give  ham  lønforhøjelse.  Han  gav  ham  så 

en  seddel  med  beløbet  På  den  tilbudte 
forhøjelse.  Det  var  nøjagtigt  -  på  øre  - 
det  beløb,  som  det  ville  koste  os  at  holde 
Roger  på  mission." 

Vores  himmelske  Fader  hjælper  os  også 
på  andre  måder.  Jesus  sagde:  ,,Og  disse 
tegn  skal  følge  dem,  der  tror:  i  mit  navn 
...  på  syge  skal  de  lægge  hænder,  og  de 
skal  blive  raske."  (Mark.  16:17-18) 
Helbredelser  er  en  meget  væsentlig  del  af 
det  gengivne  evangelium,  og  der  bæres 
ofte  vidnesbyrd  om  dem  til  faste-  og 
vidnesbyrdmøder. 

En  ældre  mand  sagde:  Jeg  havde 
emfysem*  i  en  sådan  grad,  at  jeg  ikke 
kunne  spadsere  100  meter  uden  helt  at 
tabe  pusten.  Så  blev  jeg  for  et  par 
måneder  siden  kaldet  som  besegler  i 
templet.  Det  bekymrede  mig,  fordi  jeg 
vidste,  at  man  i  den  stilling  var  nødt  til  at 
gå  op  ad  trapper,  og  det  kunne  jeg  ikke 
klare.  Men  de  indsatte  mig  alligevel  i  den 
stilling,  og  de  velsignede  mig,  at  jeg 
måtte  have  helbred  til  at  udføre  mit 
arbejde.  Brødre  og  søstre,  den 
velsignelse  blev  opfyldt.  Og  jeg  er  ikke 
blot  blevet  velsignet  i  templet.  I  går 
spillede  jeg  fire  omgange  tennis  og  følte 
mig  ikke  engang  forpustet  bagefter.  Og 
så  vandt  jeg  endda!" 
Herren  giver  også  de  hellige  oplysninger 
og  trøst  på  mirakuløs  måde.  For 
eksempel  fortalte  en  søster,  som  havde 
ægteskabelige  problemer  på  grund  af 
hendes  mands  diktatoriske  væsen,  om 
en  drøm,  hun  havde  haft,  som  hjalp 
hende  over  de  dårlige  følelser.  ,,  Denne 
søde,  gamle  dame  kom  hen  til  mig  og 
rådede  mig  til  at  være  tålmodig  og 
kærlig,  og  fortalte,  at  Arnold  var  en  god 
mand,  og  at  han  ville  forandre  sin 
væremåde.  Drømmen  kom  igen  og  igen 
i  flere  dage.  Jeg  kunne  ikke  lade  være  at 
tænke  på  den.  Jeg  spekulerede  på,  hvem 
mon  den  dame  kunne  være  og  hvordan 
hun  kunne  sige  det,  hun  sagde.  Så 
modtog  vi  ikke  længe  efter  nogle  for  lang 


tid  siden  bestilte  fotografier  af  Arnolds 
forfædre,  som  vi  havde  bestilt  for  at 
anbringe  dem  i  vores  mindealbum. 
Blandt  billederne  var  der  ét  af  Arnolds 
mor.  Han  havde  aldrig  rigtig  kendt 
hende,  for  hun  var  død,  da  han  kun  var  7 
år  gammel.  Men  øjensynlig  kendte  hun 
ham  godt.  Kvinden,  som  havde  besøgt 
mig  i  mine  drømme,  var  hans  mor." 
Ligesom  i  den  drøm  løftes  sløret  somme 
tider,  og  medlemmer  af  kirken  velsignes 
med  kommunikation  med  dem  på  den 
anden  side:  „Min  bedstefar  døde  efter  at 
have  været  gift  med  bedstemor  i  57  år. 
Ikke  længe  efter  at  han  døde,  besøgte  jeg 
hende  og  spurgte:  'Har  bedstefar  besøgt 
dig  mange  gange,  bedste?' 
Hun  fik  et  mærkeligt  udtryk  i  øjnene,  og 
hun  sagde:  'Hvordan  kan  du  vide  det?' 
Og  så  fortalte  hun  os,  at  han  ofte  kom  til 
hende,  og  indviede  os  i  en  oplevelse,  hun 
havde  haft  2  dage  tidligere.  Hun  havde 
netop  afsluttet  en  bøn  og  lå  i  sengen  og 
tænkte,  da  bedstefar  viste  sig  ved 
fodenden  af  sengen.  'Tag  mig  med  dig,' 
sagde  hun  til  ham. 

Han  rystede  på  hovedet  og  smilede  trist. 
'Det  er  endnu  ikke  tiden,  Ruby,'  svarede 
han.  Han  talte  lidt  med  hende  og 
forsvandt  så. 

Men  det  varede  øjensynligt  ikke  så 
længe,  førend  tiden  var  kommet,  og  vi 
bragte  bedste  til  hospitalet  for  sidste 
gang.  Vi  har  nok  været  triste  ved  at  se 
hende  gå  bort,  men  hvordan  kunne  vi 
prøve  på  at  holde  hende  i  live,  når  hun  så 
stærkt  ønskede  at  gå  med  sin  elskede?" 
Og  omvendelse  er  også  et  mirakel,  der  er 
blevet  gjort  muligt  af  Frelseren.  En  ung 
mand  bar  dette  vidnesbyrd:  ,,Jeg  tænker 
på  al  den  smerte,  jeg  har  bibragt  mine 
forældre  -  og  mig  selv  vedjikke  at  forstå, 
at  synd  ikke  bringer  lykke.  Efter  at  have 
afsluttet  højskolen  flyttede  jeg  hjemme- 
fra og  begyndte  at  drikke,  ryge  og  bruge 
en  smule  narkotika.  Jeg  syntes,  at  jeg 
havde  det  dejligt,  men  nu  forstår  jeg,  at 

jeg  i  virkeligheden  havde  det  frygteligt. 
Så  en  dag  standsede  jeg  op,  og  den  tanke 
slog  mig:  'Hvad  nu,  hvis  mine  forældre 
kunne  se  mig  nu?.  Hvad  ville  de  tænke?' 
Da  begyndte  jeg  at  forandre  mig.  Jeg 
fandt  ud  af,  at  det  ikke  var  lykken  at 
leve,  som  jeg  havde  gjort.  Men  jeg  ville 
aldrig  have  fundet  det  muligt  at  forandre 
mig  til  det  bedre,  hvis  det  ikke  var  for 
nogle  gode,  nye  venner  og  en  forstående 
biskop  -  og  uden  hjælp  fra  Helligånden. 
Men  med  deres  hjælp  blev  jeg  i  stand  til 
at  omvende  mig.  Og  nu  forstår  jeg,  hvor 
ulykkelig  jeg  var.  Jeg  vidner  om,  at 
omvendelse  og  et  retskaffent  levned 
bringer  lykke.  Og  jeg  ved  af  erfaring,  at 
Herren  altid  er  der  for  at  hjælpe  os  med 
at  forandre  vores  tilværelse,  hvis  bare  vi 
vil  lade  ham  gøre  det." 
Jo,  vores  kirke  er  sandelig  en 
miraklernes  kirke.  Vi  kan  se  beviset 
derpå  hver  eneste  fasteog  vidnesbyrd- 
møde,  når  vores  tro  styrkes  af  vore 
søskendes  åndelige  oplevelser.  Og 
derudover  er  der  talløse  oplevelser,  der 
gemmes  i  hjertet  og  overvejes  dér.  (Se 
Luk.  2:19)  " 

„Mine  elskede  brødre,  er  mirakler  da 
hørt  op,  fordi  Kristus  er  opfaren  til 
himlen?"  spurgte  Mormon  og  besvarede 
sit  eget  spørgsmål:  „Se,  jeg  siger  jer,  nej, 
thi  det  er  ved  tro,  undergerninger 
udføres;  ...  ve  derfor  menneskenes 
børn,  om  disse  ting  er  hørt  op,  thi  det 
sker  af  mangel  på  tro,  og  alt  er  forgæves 

Men  se,  mine  elskede  brødre,  jeg  tror 
bedre  om  jer;  thi  jeg  mener,  at  I,  på 
grund  af  jeres  ydmyghed,  har  tro  på 
Kristus."  (Moroni  7:27,37,39) 
„Af  deres  frugter  skal  I  kende  dem," 
sagde  Frelseren,  og  de  sidste  dages 
hellige  fra  dette  århundrede  har 
frugterne  af  tro:  mirakler,  de  åndelige 
oplevelser,  der  hver  måned  i  vidnesbyrd- 
møderne fortælles  ud  over  kirken.  Det  er 
som  Herren  sagde  i  en  åbenbaring  i  vor 

egen  tid:  „Salige  er  de,  hvis  fødder  står  i 
Zions  land,  og  som  har  adlydt  mit 
evangelium;  thi  de  skal  .  .  .  krones  med 
velsignelser  fra  oven  og  med  mange 
befalinger  og  med  åbenbaringer  til  sin 
tid."  ...  og,  forekommer  det  tydeligt, 
med  mirakler  i  henhold  til  troen  og 
behovet  hos  dem,  „som  er  trofaste  og 
nidkære  for  mig."  (L&P.  59:3-4) 
*Luftansamling  i  vævene.  O.a. 


Fasten  - 
en  glædes 
gave 

af  Sheryl  Condie  Kempton 


JT  aste  er  nok  ikke  det  letteste 
evangeliske  princip  for  mig  at  adlyde. 
Men  for  et  årstid  siden  besluttede  jeg,  at 
det  var  på  tide  for  mig  at  komme  ind  i 
den  rigtige  vane  med  at  faste 
regelmæssigt.  Og  samtidig  besluttede 
jeg,  at  jeg  også  ville  forsøge  at  lære, 
hvordan  man  gør  fasten  mere 
betydningsfuld:  mere  acceptabel  for 
Herren  og  af  større  betydning  for  min 
egen  åndelige  udvikling. 
Så  kom  fastedagen.  Jeg  ville  faste  fra 
lørdag  eftermiddag  til  efter  faste-  og 
vidnesbyrds-mødet  søndag  eftermiddag 
-  men  lørdag  aften  var  jeg  til  et  møde, 
hvor  der  blev  serveret  forfriskninger.  Jeg 
forandrede  min  plan:  Jeg  ville  faste  fra 
sent  lørdag  til  sent  søndag. 
Næste  morgen,  mens  jeg  havde  travlt 
med  at  give  mine  3  små  piger 
morgenmad  og  gøre  dem  klar  til 
søndagsskolen,  tog  jeg  mig  pludselig  i  at 
slikke  honning  af  fingrene  og  putte 
overskudsbrød  i  munden.  Da  jeg  blev 
klar  over,  hvad  jeg  gjorde,  følte  jeg  mig 
skuffet  og  svag,  og  jeg  opgav  at  faste  den 
dag. 

Jeg  besluttede  mig  så  til  at  faste  på  et 
andet  tidspunkt  senere  på  ugen  for  at 
indhendte  det  forsømte;  men  ugen  -  og 
måneden  -  gik,  uden  at  jeg  nåede  mit 
mål.  Og  så  nærmede  sig  endnu  en 
fastedag. 

Denne  gang  gik  det  anderledes. 
Præsident    Spencer    W.    Kimball    bad 


kirkens  medlemmer  faste  og  bede  for 
vejrsituationen,  den  frygtelige  kulde  og 
megen  sne  nogle  steder  og  tørke  i  andre 
dele  af  landet.  Det  var  en  inspirerende 
følelse  at  vide,  at  jeg  var  én  af 
hundredetusinder  af  mennesker,  som 
gjorde  det,  som  en  Guds  profet  havde 
bedt  os  gøre,  og  den  følelse  motiverede 
mig  til  at  fortsætte. 

Men  selv  om  jeg  virkelig  undlod  at  spise 
og  drikke  i  24  timer,  så  var  jeg  ikke  helt 
tilfreds  med  min  indsats.  Dagen  havde 
ikke  været  meget  anderledes  end  andre 
søndage,  og  det  forekom  mig,  at  hvis  det 
var  af  betydning  at  faste,  så  måtte  det 
gøre  forskel.  Jeg  vidste,  at  det  var 
vigtigt,  så  jeg  ræsonerede,  at  jeg  nok  ikke 
gjorde  det  på  den  rigtige  måde. 
Jeg  bestemte  mig  til  at  studere  skrifterne 
med  hensyn  til  fastens  principper  og 
regler. 

Og  for  at  supplere  min  læsning  i 
skrifterne,  læste  jeg  nogle  retningslinier 
for  fasten,  givet  af  vore  tids  profeter.  De 
var  tydelige  i  deres  forklaring  af, 
hvordan  korrekt  faste  betyder  at  afholde 
sig  fra  at  spise  og  drikke  to  efter 
hinanden  følgende  måltider,  overvære 
faste-  og  vidnesbyrdmødet  og  betale  et 
rigeligt  fasteoffer. 

Med  disse  oplysninger  og  et  dybtfølt 
ønske  om  at  gøre  det,  der  var  rigtigt,  var 
jeg  rede  til  i  praksis  at  udføre  det,  som 
jeg  havde  studeret  mig  til.  Jeg  kendte 
fasteloven,  og  jeg  vidste,  at  jeg  kunne 
overholde  lovens  bogstavelige  ord.  Men 
det  er  lovens  ånd,  der  virkeligt  kan 
forandre  tilværelsen.  Jeg  besluttede  mig 
til  at  koncentrere  om  disse  fem  områder 
for  at  prøve  at  få  fat  på  fastens  ånd: 
1.  En  kærlighedens  ånd  til  Gud  og  mine 
medmennesker.  Disse  to  meget  vigtige 
mål  krævede  bestandigt  arbejde  og 
opmærksomhed.  Ikke  blot  er  det 
vanskeligt  for  mig  at  elske  mennesker  en 
gang  imellem,  men  det  er  også  somme 
tider  vanskeligt  at  ønske  at  elske  dem. 

Og  når  jeg  tænker  på  at  elske  Gud, 
overvældes  jeg  af  at  vide,  at  selv  min 
bedste  kærlighed  på  dette  punkt  er  en 
svag  og  ufuldkommen  gave. 

2.  Offervilje  og  tjenestevillighed.  Fasteo- 
fre er  ét  tegn  på  denne  ånd.  Et  andet  er 
villighed  til  at  dele  mit  vidnesbyrd  med 
andre.  Jeg  må  også  flittigt  søge  andre 
muligheder  for  at  give  og  dele  min 
overflod  af  velsignelser  med  andre. 
Somme  tider  føler  jeg,  at  jeg  ikke  engang 
er  begyndt  at  forstå,  hvad  virkelige  ofre 
er. 

3.  Broderskab  og  kammeratskabsånd 
overfor  de  hellige.  Når  jeg  faster  giver 
det  mig  en  vidunderlig  følelse  af  glæde  at 
erkende,  at  jeg  er  fælles  med  resten  af 
kirkens  medlemmer  om  denne  mulig- 
hed, og  at  vi  kan  hente  kraft  gennem 
enhed. 

4.  Samhørighedsånd  med  Gud.  Een 
eneste  dag  hver  måned  har  jeg  lejlighed 
til  at  lægge  alt  hvad  der  forstyrrer  til  side 
(undtagen  mine  tre  børn,  som  endnu 
ikke  helt  kan  støtte  mig  i  mine 
bestræbelser)  og  med  „hensigtens 
enkelthed"  prøve  at  rense  mit  hjerte  til  at 
blive  ét  med  Gud,  når  jeg  renser  mit 
legemes  tempel. 

5.  Selvkontrol.  For  mig  er  udøvelsen  af 
min  vilje  med  hensyn  til  at  faste  et  tegn 
på  ydmyghed,  at  jeg  overgiver  min  vilje 
til  Herrens  vilje,  at  jeg  ønsker  at  styrke 
min  åndsraft  og  min  legemsherskelse,  og 
at  jeg  er  villig  til  at  omvende  mig  fra 
ønsker  om  at  gøre  andet  end  det,  som 
Herren  måtte  ønske. 

Med  alt  dette  i  tankerne  fastede  jeg. 
Første  gang  fastede  og  bad  jeg,  at  jeg 
måtte  modstå  en  bestemt  fristelse,  som 
havde  generet  mig.  Resultaterne  var 
mirakuløse.  Ikke  alene  modstod  jeg 
fristelsen,  men  den  ophørte  med  at  være 
en  fristelse;  Ikke  alene  undlod  jeg  at 
synde,  men  jeg  ønskede  heller  ikke  at 
synde.  Og  på  den  måde  blev  jeg 
øjeblikkelig  velsignet. 


Jeg  besluttede,  at  det  var  vigtigt  for  min 
udvikling  hurtigt  at  faste  påny  og  ikke  at 
vente  en  hel  måned.  Denne  gang  fastede 
og  bad  jeg  om  en  afgørelse,  som  jeg 
havde  haft  vanskeligt  ved  at  træffe.  For 
og  imod  de  vigtigere  alternative 
muligheder  forekom  næsten  lige  stærke, 
og  jeg  havde  puslet  med  det  i  flere  uger. 
Efter  at  have  fastet  og  bedt  om  det, 
vidste  jeg  pludselig,  hvad  jeg  skulle  gøre, 
og  jeg  havde  ikke  mere  et  øjebliks  tvivl 
om,  hvad  der  var  det  bedste  valg. 
Efter  at  jeg  havde  fastet,  var  jeg 
umådelig  agtpågivende  med,  hvad  mad 
jeg  puttede  i  munden.  På  én  eller  anden 
måde  forekom  mit  legeme  mere  helligt 
for  mig,  og  jeg  ønskede  ikke  at  spise 
noget  som  helst,  som  var  urent  eller 
unødvendigt.  Det  forekom  næsten,  som 
om  selve  fasten  kan  hjælpe  os  til  at 
fornemme,  hvilke  fødemidler,  der  er 
gode  og  nærende  for  os,  og  hvilke  der 
skader  og  forurener  vort  fysiske  legeme. 
Jeg  syntes  at  kunne  tænke  mere  klart  og 
præcist.  Jeg  var  i  højere  grad  i  stand  til  at 
koncentrere  mig  om  et  enkelt  formål, 
når  jeg  gik  i  templet.  Selv  om  jeg  følte 
mig  fysisk  svag,  når  jeg  fastede,  syntes 
det,  som  om  jeg  var  istand  til  at  udføre 
mere  og  arbejde  med  større  udholden- 
hed bagefter. 

Jeg  følte  også  en  stigende  ømhed  over  for 
min  mand  og  vore  børn,  en 
overvældende  kærlighed  og  på- 
skønnelse. Og  det  forekom  mig,  som  om 
jeg  græd  mere  under  nadvermødet  og  i 
højere  grad  glad  for  det.  Jeg  er  sikker  på, 
at  møderne  ikke  var  blevet  anderledes; 
det  var  snarere  mig,  der  var  blevet  mere 
åndeligt  modtagelig. 
En  anden  vigtig  velsignelse,  som  jeg  har 
modtaget  som  resultat  af  at  faste,  er  en 
forøget  evne  til  at  erkende  det  ondes 
indflydelse  og  fristelser  -  og  at  afvise 
dem  uden  betænkning. 
Som  jeg  har  fornyet  mine  anstrengelser 
for  at  faste,  sådan  som  Herren  ønsker 

det,  har  jeg  fundet  nogle  praktiske 
hjælpemidler  dertil.  Her  er  en  liste  over 
nogle  af  dem: 

1.  Vær  enig  i  familien  om  at  faste.  Hent 
styrke  og  motivering  fra  præste- 
dømmets eksempel  og  støt  hinanden  i 
kampen.  De,  som  endnu  ikke  er  gamle 
nok  til  at  afholde  sig  helt  fra  at  spise  og 
drikke,  kan  alligevel  deltage  åndeligt: 
bede,  lære  historier  fra  skrifterne,  synge, 
tælle  velsignelser  og  planlægge  tjeneste- 
gerninger mod  andre. 

2.  Planlæg  særlige  tjenestegerninger  og 
ofre  til  fordel  for  andre.  Giv  altid  et 
rigeligt  fasteoffer  og  søg  inspiration  til 
andre  tjenestegerninger,  som  Herren 
ønsker. 

3.  Planlæg  omhyggeligt,  så  det  fysiske 
arbejde  kan  bringes  ned  til  et  minimum. 
For  mig  betyder  det  forud  at  planlægge, 
hvad  børnene  skal  spise.  Jeg  prøver  også 
at  arrangere  passende  søndags- 
aktiviteter  for  dem,  før  min  egen  faste 
begynder  om  lørdagen. 

4.  Planlæg  omhyggeligt,  så  tålmo- 
digheden ikke  bliver  belastet.  Sørg  for 
rigelig  tid  til  at  gøre  alting  parat  til 
møderne  i  kirken,  så  det  ikke  bliver 
nødvendigt  at  jage. 

5.  Sørg  for,  at  der  er  tid  til  oprigtig  bøn. 
Det  er  noget,  der  er  særlig  vanskeligt  for 
mig  med  mine  tre  små  piger,  der  altid 
ønsker  at  involvere  mig  i  hvad  som  helst. 
Somme  tider  kan  vi  bede  hele  familien 
sammen.  Somme  tider  må  min  mand  og 
jeg  bede  sammen,  mens  børnene  tager 
sig  en  lur  eller  er  gået  i  seng.  Somme 
tider  kan  den  ene  af  os  koncenterere  sig 
om  dem,  mens  den  anden  beder  alene. 
For  mig  er  den  bedste  tid  for  en 
personlig  bøn  midt  i  nattens  stille 
ensomhed. 

6.  Fast  og  bed  med  et  specielt  formål 
eller  for  en  bestemt  velsignelse.  Det  kan 
være  et  personligt  behov,  en  velsignelse 
for  en  anden,  eller  noget,  der  drejer  sig 
om  hele  kirken  eller  landet,  som  for 


eksempel  at  bede  for  en  forandring  af 
vejrsituationen. 

7.  Omvendelse  fra  synder.  Søg  styrke  til 
at  forandre  dig  og  inspiration  til  at  finde 
ud  af  hvordan.  Søg  måder  at  restituere 
de  skete  skader  og  at  modtage  tilgivelse 
fra  dem,  der  er  blevet  skadet. 

8.  Læs,  studér  og  overvej  skrifterne.  Søg 
at  forstå  de  dybtgående  tanker,  som  du 
endnu  ikke  er  kommet  til  bunds  i.  Benyt 
ægtefællens  styrke  til  at  finde  svar  på 
spørgsmål.  Læs  efter  emner  såvel  som 
efter  rækkefølge.  Prøv  at  finde  måder, 
hvorpå  du  kan  lære  børnene  at  kende 
skrifterne  og  at  holde  af  dem. 

9.  Pris  og  tak  Gud.  Vis  taknemmelighed 
for  hans  velsignelser.  Syng  hyldestsange 
til  ham.  Glæd  dig  over  dit  slægtsforhold 
til  ham.  Bær  vidnesbyrd  om  ham  og 
hans  godhed  mod  andre. 

10.  Undgå  konflikter  og  forstyrrende 
indgreb.  Bryllupsreceptioner,  fester, 
middage,  sportskampe  og  selskabelige 
aktiviteter  er  nok  ikke  egnede  til  at 
bidrage  til  fasten  og  åndelig  kommuni- 
kation. 

1 1 .  Skriv  dine  oplevelser  ned  i  dagbogen. 
Skriv  også  en  hyldest  til  Gud,  hvad  du 
omvender  dig  fra  og  planer  for 
forandringer,  kommentarer  til  de 
skriftsteder,  du  har  læst,  de  tjenesteger- 
ninger, du  planlægger  at  udføre,  det 
formål,  du  hver  måned  faster  for,  og  dit 
vidnesbyrd.  Hvis  vi  regelmæssigt  fører 
noget  sådant  ind  i  dagbogen,  kan  det 
blive  et  godt  redskab  til  at  holde  vore 
vidnesbyrd  stærke,  give  vejledning  til  og 
motivering  for  forandringer,  og  det  vil 
inspirere  vore  børn  og  vore  børns  børn. 
Mirakler,  vi  oplever,  mister  hurtigt  deres 
styrke  i  vor  hukommelse,  men  notaterne 
i  vore  dagbøger  kan  bringe  dem  klart 
tilbage  i  erindringen  og  få  os  til  at  hungre 
efter  evigt  liv,  et  liv,  der  er  ét  eneste 
mirakel. 

Selv  om  min  egen  faste  endnu  ikke  kan 
kaldes  „fryd  og  bøn,"  føler  jeg  mig  langt 
(Fort.  side  36.) 

Kirkens  livskraft 

af  præsident  Spencer  W.  Kimball 


X  en  tale  til  en  gruppe  missionærer 
talte  præsident  Kimball  -  endnu  som 
medlem  af  De  tolvs  Råd  -  engang  om 
betydningen  af  at  bære  vidnesbyrd.  Han 
sagde  blandt  andet: 

„Dette  med  at  bære  vidnesbyrd  er  ikke 
noget  excentrisk,  mærkeligt  noget,  som 
kun  vi  gør.  Det  er  en  fundamental  del  af 
kirken  .  .  .  Jeg  husker,  at  jeg  bar  mit 
vidnesbyrd,  da  jeg  var  barn  i  primary  og 
søndagsskolen.  Det  er  noget  grundlæg- 
gende. Det  er  noget  vigtigt  .  .  .  Der  er 
nogle   kritikere,    der   siger,    at   det   er 


tåbeligt  at  lade  små  børn  bære  deres 
vidensbyrd,  og  at  de  ikke  kan  vide,  om 
det  er  sandt.  Utvivlsomt  er  deres 
kundskab  begrænset.  Men  de  kan  have 
følelser,  og  vidnesbyrd  er  følelser,  ikke 
bare  en  ophobning  af  kendgerninger. 
Vidnesbyrd  kommer  fra  hjertet.  Og 
derfor  bliver  de  noget  grundlæggende 
.  .  .  Der  aflægges  vidnesbyrd  overalt  i 
vores  kirke.  Når  vi  kalder  en  gruppe 
missionspræsidenter  sammen,  bærer  vi 
vore  vidnesbyrd,  og  når  medlemmer 
kommer  sammen  i  små  grupper  alle 

vegne,  hvad  enten  det  er  formelt  eller 
uformelt,  så  bærer  de  deres  vidnesbyrd. 
Vi,  fra  De  tolvs  Råd  bærer  vore 
vidnesbyrd  derhjemme.  I  de  18  år,  jeg 
har  været  blandt  De  Tolv,  har  vi  holdt 
vidnesbyrdmøde.  Vi  går  i  templet  tidligt 
om  morgenen,  de  tolv  af  os,  eller  så 
mange,  som  ikke  er  for  langt  borte  fra 
hovedkvarteret ...  til  vores  eget  værelse 
på  fjerde  sal.  Det  er  et  værelse,  hvor  der 
er  tolv  læderbetrukne  stole.  De  er  meget 
gamle.  Jeg  tror  nok,  de  er  blevet  benyttet 
af  apostle  i  mindst  et  halvt  hundrede  år. 
Læderet  er  slidt,  men  det  er  alligevel 
behagelige  gamle  stole  at  sidde  i.  De  står 
i  en  halvcirkel.  Vi  har  også  vores 
sekretær  dér.  Præsident  Smith  sidder  i 
den  ene  ende  af  halvcirklen,  og  den 
yngste  af  kvorummet  sidder  i  den  anden. 
Vi  sidder  sådan  i  hestesko-form.  Vi 
synger.  Broder  Lee  spiller  orgel,  eller 
han  dirigerer  sangen,  og  jeg  spiller  på 
orglet.  Vi  har  et  lille  stueorgel,  som  man 
pumper  med  fødderne.  Vi  beder  meget 
oprigtigt  om,  at  Herrens  Ånd  må  være 
hos  os,  og  derefter  lytter  vi  til  referatet  af 
det  forrige  møde,  der  er  meget  detaljeret. 
Dette  referat  tager  gerne  mellem  15  og 
20  minutter  at  oplæse  ...  og  det  er 
spændende  læsning.  Vi  hører  påny  de 
vidnesbyrd,  som  vi  for  3  måneder  siden 
hørte  brødrene  aflægge. 
Så  plejer  præsident  Smith,  der  er 
præsident  for  De  Tolv  at  rejse  sig,  og 
med  bøgerne  i  hånden  åbner  han 
skrifterne  for  os,  sådan  som  jeg 
forestiller  mig,  at  Herren  gjorde  det  for 
de  2  mænd,  der  var  på  vej  til  Emmaus.  .  . 
Vi  er  midt  i  en  faste.  To  af  os 
administerer  nadveren,  og  vi  omdeler 
den  for  hinanden.  Og  så  begynder 
vidnesbyrdaflæggelsen.  Vi  bruger  3  eller 
4  timer  bare  de  12  af  os,  til  at  bære  vore 
vidnesbyrd  for  hinanden.  Jeg  nævner 
dette,  for  at  I  kan  vide,  at  det  er  noget 
grundlæggende  og  en  vigtig  del  af 
kirkens  program  at  bære  vidnesbyrd. 


Hvis  de  1 2  apostle  har  behov  for  at  bære 
vidnesbyrd  for  hinanden  for  at  udtrykke 
og  udtale  deres  taknemmelighed  over 
for  Herren,  så  har  missionærerne  sikkert 
også  behov  for  det  for  at  hente  støtte, 
opløftelse  og  inspiration  til  at  holde 
ilden  vedlige.  Vi  synger  derefter  igen  og 
beder,  og  går  derefter  til  vore  sædvanlige 
gøremål. 

Og  så  har  vi  et  andet  vidnesbyrdmøde 
hver  6.  måned  på  den  tirsdag,  der  går 
forud  for  generalkonferencen.  Alle 
generalautoriteterne  er  der 
præsidentskabets  og  De  Tolvs  værelse 
templet.  Øverst  er  der  en  stol,  hvor: 
kirkens  præsident  sidder.  Aldrig  sidder 
nogen  i  den  stol  undtagen  Herrens 
profet.  Selv  om  hans  rådgivere  leder 
mødet,  når  han  ikke  er  der,  så  sidder  de 
altid  i  deres  egne  stole  .  .  . 
Nadveren  administreres  af  2  af 
brødrene,  sædvanligvis  to  af  de  tolv.  Vi 
faster  den  dag.  Derefter  bærer  vi 
vidnesbyrd.  Patriarken,  én  fra  biskop- 
rådet, én  af  de  halvfjerds,  én  af 
assistenterne,  én  eller  flere  af  de  tolv  og 
alle  3  i  præsidentskabet  bærer  deres 
vidnesbyrd.  Det  er  en  vidunderlig 
oplevelse  at  det  altsammen  krones  med 
Herrens  profets  vidnesbyrd.  At  se  ham 
stå  dér  og  høre  ham  sige:  „Jeg  ved,  det  er 
sandt.  Jeg  ved,  at  Herren  besvarer  vore 
bønner.  Han  åbenbarer  sine  hensigter 
og  sin  vilje  til  os."  Jeg  vil  sige  til  jer,  at  det 
er  en  oplevelse,  man  husker. 
Jeg  nævner  alt  dette,  for  at  I  ikke  skal 
tro,  at  det  at  bære  vidnesbyrd  er  en  lille 
ting,  som  er  noget  tilfældigt,  som  alene 
hører  til  i  missioneringen.  Det  er  ét  af 
kirkens  programmer.  Det  er  magtfuldt 
og  mægtigt  .  .  .  Det  er  livskraften  i 
organisationen  og  i  kirken." 


(fra  „The  Berlin  Spirit" ,  jan.  1962) 

D 


'et  er  ikke  altid  missionærlek- 
tierne, der  omvender  folk  til  evangeliet.  I 
tilfældet  Christian  Knudsen  krævede  det 
f.eks.  en  lang  række  af  enkle  venlige 
handlinger  at  bringe  ham  til  det  punkt, 
hvor  han  begyndte  at  tænke  alvorligt  på 
at  blive  mormon.  Christian,  der  var  født 
i  Norge  i  1856,  var  14  år,  da  hans  onkel 
kom  tilbage  til  Norge  som  mormonmis- 
sionær fra  Utah.  Han  underviste 
Christians  forældre  og  børn,  og  de  blev 
alle  døbt  -  undtagen  Christian.  Han  var 
blevet  oplært  i  sit  lands  religion  og  var 
meget  bitter,  da  hele  den  øvrige  familie 
sluttede  sig  til  mormonkirken.  De 
efterfølgende  udvalgte  stykker,  der  er 
taget  fra  en  beretning,  han  senere  skrev, 
og  som  nu  opbevares  i  kirkens  historiske 
afdelings  arkiver,  fortæller  om,  hvordan 
hans    oplevelser,    som   ung    mand   på 


næsten  16  år,  beredte  ham  til  at  modtage 
evangeliet.  Mindre  udeladelser  af 
materiale,  som  ikke  har  at  gøre  med 
hans  omvendelse,  er  foretaget  for  at  gøre 
hans  historie  mere  letlæseligt. 
1  1870  kom  min  mors  bror,  Mons 
Andersen,  til  vort  hjem  som  mormon- 
missionær. Han  bragte  lokale  ældster 
med  sig,  og  de  holdt  møder  i  vort  hjem. 
På  den  måde  blev  mor  og  far  omvendt  til 
kirken.  Ikke  længe  efter  besluttede  de  sig 
til  at  emigrere  til  Utah.  Men  sådan 
havde  jeg  det  ikke.  Jeg  gik  til  præst  for  at 
blive  konfirmeret,  og  der  havde  vi  en 
prøve,  der  skulle  vise,  hvor  meget  vi 
kendte  til  Bibelen.  Ældsterne  fandt  fejl  i 
forklaringen  af  de  stykker,  som  jeg 
citerede,  så  i  stedet  for  at  jeg  blev 
omvendt,  gjorde  det  mig  temmelig  bitter 
over  for  mormonismen. 

Så  kom  det  tidspunkt,  da  mine  forældre 
solgte  vort  hus  og  rejste  til  Utah.  Men 
jeg  var  blevet  bitter  og  ville  ikke  rejse 
med  dem.  Så  da  de  så,  at  jeg  ikke 
ønskede  at  tage  afsted,  forsøgte  de  en 
masse  overtalelse.  Men  det  gjorde  mig 
endnu  mere  stædig.  Jeg  forstod  ikke,  at 
vort  hus  blev  solgt,  og  at  der  ikke  var 
noget  hjem  at  falde  tilbage  på.  De 
mennesker,  som  købte  vort  hus,  flyttede 
ind,  og  vi  måtte  bo  hos  en  nabo  den 
sidste  nat.  Jeg  indvillige  til  sidst  i  at  tage 
med  dem  så  langt  som  til  Christiania, 
(det  nuværende  Oslo)  en  strækning  På 
næsten  150  km.  Og  så  forlod  vi  den  18. 
juni  1872  vort  hjem  med  kurs  mod  Utah. 
Vi  var  6  i  familien  -  far,  mor,  søster 
Agnete,  17  år,  mig  selv,  15  år,  bror 
Mathias,  12  år,  og  søster  Christine,  8  år 
gammel.  En  mand  med  en  hest  og  vogn 
kom  og  tog  vore  kasser,  der  indeholdt 
vore  fødevarer,  tøj  og  sengetøj,  i  alt  tre  i 
tal;  og  jeg  kan  fortælle  jer,  de  var  store, 
men  endelig  fik  han  dem  da  placeret.  Vi 
andre  måtte  gå,  men  det  var  ikke  noget 
nyt  i  Norge.  Vi  rejste  omkring  7  engelske 
mil,  til  vi  kom  til  en  sø,  der  hed  Mjtios. 
Der  gik  vi  ombord  i  en  lille  damper  og 
rejste  med  den  en  strækning  på  omkring 
45  mil  til  et  sted  ved  navn  Eidsvoll,  dér, 
hvor  Norges  grundlov  blev  skabt.  Dér 
blev  jeg  ramt  af  et  mærkeligt  syn,  for  jeg 
havde  aldrig  før  set  et  tog.  Jeg  var  ikke 
rigtig  klar  over,  hvad  jeg  skulle  mene  om 
det,  da  jeg  så  alle  de  spor  og  spekulerede 
på,  hvordan  toget  skulle  komme  fra  det 
ene  spor  til  det  andet.  Men  vi  gik 
ombord  i  toget,  og  afsted  gik  det,  og 
snart  var  vi  i  Christiania,  hovedstaden. 
Nu  må  jeg  fortælle  en  smule  af,  hvad  der 
skete  dér.  I  husker,  at  det  var  så  langt, 
som  jeg  havde  lovet  at  tage  med  dem. 
Fra  stationen  blev  vi  bragt  til 
mormonernes  hovedkvarter  i  Norge, 
Østerhusgata  nr.  27.  Mens  vi  var  der, 
holdt  de  et  møde  i  en  sal,  og  mine 
forældre  bad  mig  gå  med  til  mødet.  Men 


jeg  ville  ikke  gå  indenfor.  I  husker,  at  jeg 
sagde  før,  at  jeg  var  bitter.  Der  var  en 
dame  dér,  som  så,  at  jeg  ikke  gik  ind. 
Hun  sagde:  „Hvis  det  var  min  dreng,  så 
ville  jeg  piske  ham,  til  blodet  løb  ned  ad 
ham  og  ind  i  hans  sko."  Jeg  hørte  godt, 
hun  sagde  det,  men  jeg  tror  nok,  hun 
skulle  have  været  en  god  løber  for  at 
fange  mig,  for  jeg  var  meget  letbenet. 
Her  er  den  måde,  de  fik  mig  til  at  tage 
med  på  den  videre  fart.  De  vidste  jo, 
hvad  jeg  tidligere  havde  sagt,  og  min 
søster  Agnete  havde  sagt,  at  hvis  jeg  ikke 
tog  afsted,  så  ville  hun  heller  ikke  rejse 
længere. 

Far  gik  hen  til  en  hatteforretning  og 
købte  et  par  pæne,  brune  hatte  til  min 
bror  Mathias  og  mig  og  forærede  os 
dem.  Han  sagde  ikke  noget,  men  så 
meget  bedrøvet  ud.  Da  jeg  så,  hvor  kede 
af  det,  mine  forældre  var,  mindedes  jeg, 
hvad  jeg  havde  læst  i  Bibelen:  „Ær  din 
fader  og  din  moder,  at  dine  dage  må 
blive  lange  i  landet,  som  Herren  din  Gud 
gav  dig."  Jeg  indvilligede  i  at  tage  med 
dem.  Så  fik  de  deres  gode  humør  igen, 
og  jeg  har  aldrig  fortrudt  det. 
Et  Par  dage  efter  gik  vi  ombord  i  den  lille 
damper,  der  skulle  bringe  os  til 
København.  Da  jeg  ikke  var  medlem  af 
mormonkirken,  sang  jeg  ikke  og  var 
ikke  så  glad  som  resten  af  dem,  men  jeg 
kunne  både  høre  og  se,  hvor  glade  de 
var.  Jeg  husker  meget  godt  én  af 
salmerne:  „Til  Babylon,  til  Babylon  vi 
siger  farvel,  i  Efraims  land,  vi  vil  fryde 
vor  sjæl."  Vi  kom  til  København  den 
næste  dag  efter  at  have  været  på  skibet 
hele  natten.  Der  var  ikke  noget  sted,  vi 
kunne  ligge  ned,  så  jeg  kravlede  op  på 
nogle  kornsække  og  fandt  dér  et  sted  at 
sove.  Mens  jeg  var  der  oppe  og  fik  mig 
en  god  søvn,  var  mine  forældre  og  de 
andre  næsten  afsindige.  De  havde  ledt 
efter  mig,  til  de  til  sidst  havde  opgivet 
håbet  om  at  finde  mig.  Da  vidste,  at  det 
var  mod  min  vilje  at  rejse,  og  selv  om  de 

ikke  sagde  det  direkte,  kunne  jeg  på  den 
måde,  de  opførte  sig  på,  da  jeg  kom  ned, 
regne  ud,  at  de  havde  troet,  at  jeg  var 
sprunget  overbord.  Det  bragte  glæde  til 
deres  sjæle,  da  nogen  kom  og  fortalte 
dem,  at  de  havde  set  mig,  og  at  jeg  havde 
det  godt.  De  kunne  ikke  tro  det,  før  de 
selv  så  mig.  Havde  jeg  aldrig  før  glædet 
dem,  så  gjorde  jeg  det  i  hvert  fald  nu. 
Da  vi  kom  til  København,  gjorde  vi 
ophold,  indtil  der  var  samlet  omkring 
300,  som  skulle  til  Utah.  Anthon  H. 
Lund,  som  ved  sin  død  var  rådgiver  for 
præsident  Heber  J.  Grant,  havde 
ansvaret  for  kompagniet  til  Utah.  Vi 
forlod  København  for  at  rejse  til  Hull  i 
England  over  Nordsøen.  Da  vi  sejlede 
afsted,  var  vejret  smukt,  og  vi  hørte  de 
samme  glade  sange,  som  da  vi  forlod 
Norge.  Ja,  der  var  nogle,  som  dansede. 
Men  snart  efter  begyndte  de  vældige 
bølger  at  rulle.  Det  varede  ikke  længe, 
før  nogle  søgte  hen  til  rælingen.  Ih,  hvor 
de  ofrede  til  fiskene!  Jeg  lo  ad  dem  og 
spekulerede  på,  hvad  der  mon  var  i  vejen 
med  dem.  Men  jeg  kan  fortælle  jer,  jeg  lo 
ikke  ret  længe.  Også  min  tur  kom.  Men 
vi  kom  da  sikkert  til  Hull,  og  dér  gik  vi 
ombord  på  et  tog  med  Liverpool  som 
mål.  Vi  kom  dertil  efter  omkring  8 
timers  køretur,  og  dér  gik  vi  ombord  i 
damperen  Nevada  med  kurs  mod  New 
York  i  Nordamerika. 
Det  tog  os  14  dage  at  komme  over 
Atlanterhavet.  Noget  af  turen  var  det  et 
forfærdeligt  vejr,  og  jeg  var  søsyg  hele 
vejen.  Men  vi  havnede  da  trygt  og  godt  i 
New  York.  Dér  tog  vi  toget  mod  Utah. 
På  omkring  4  dage  ankom  vi  til  Salt 
Lake  City  den  17.  juli  1872  sent  om 
aftenen.  Før  vi  kom  til  stationen  fortalte 
Præsidenten  for  vores  kompagni, 
Anthon  H.  Lund,  os,  at  når  vi  kom  til 
stationen,  ville  en  hel  del  af  os  blive 
mødt  af  familie  og  venner,  og  nogle  af 
dem  ville  bringe  os  med  sig  hjem.  Men 
han  sagde:  „Lad  ingen  af  dem  tage  jer 


med  sig  hjem  lige  nu,  for  I  vil 
allesammen  blive  bragt  til  en  banket.  I 
stedet  må  I  gerne  tage  dem  med  til 
banketten." 

Det  var  henved  klokken  10  om  aftenen. 
Navnet  på  huset  kendte  jeg  ikke,  men 
det  var  stort  nok  til,  at  vi  alle  straks 
kunne  sidde  ved  bordene.  Såvidt  jeg 
husker,  var  vi  omkring  300.  De  var 
allesammen  gået  ind,  med  undtagelse  af 
mig  selv,  for  jeg  syntes  ikke,  at  jeg  hørte 
til.  Jeg  vidste,  at  jeg  ikke  var  mormon, 
som  alle  de  andre.  Som  jeg  før  har 
fortalt,  var  jeg  ret  så  bitter.  Men  broder 
Lund  kom  ud  og  så  mig  et  stykke  derfra. 
Han  kom  over  til  mig  og  spurgte  efter 
mine  forældre.  Jeg  sagde,  at  de  var  gået 
ind,  men  at  jeg  ikke  syntes,  jeg  hørte  til 
dér.  Så  tog  han  mig  ved  armen,  og  vi  gik 
over  til  døren.  Han  sagde  på  dansk: 
,,Vær  nu  sød  at  gå  ind.  Du  er  meget 
velkommen."  Og  så  gik  jeg  naturligvis 
ind.  Og  jeg  vil  fortælle  jer,  det  var  den 
bedste  aftensmad,  jeg  nogen  sinde  har 
fået,  alt  muligt  godt  var  der.  Da  vi  var 
færdige  med  det  måltid,  var  det  næsten 
midnat,  men  bordene  var  stadig 
dækkede,  og  der  var  rigeligt  af  alle  ting. 
Vi  kunne  gå  rundt  og  forsyne  os,  så 
meget  vi  ville.  Det  var  altsammen  til  os. 
Der  var  ingen,  som  var  kommet  for  at 
hente  os,  så  vi  blev  i  salen  til  om 
morgenen.  Jeg  ved  ikke,  hvad  resten  af 
dem  gjorde,  men  jeg  lagde  mig  ned  på  en 
bænk  ved  bordet  og  faldt  i  søvn.  Da  jeg 
vågnede,  var  solen  oppe,  og  alle  de  andre 
var  oppe  og  i  fuldt  sving.  Jeg  ventede 
ikke  på  morgenmaden,  for  der  var 
stadig  rigeligt  med  fødevarer  på 
bordene,  og  der  blev  sagt  til  os,  at  vi  var 
velkomne  til  at  tage  for  os  af  retterne. 
Det  gjorde  jeg,  og  jeg  fik  mig  sandelig  en 
god  morgenmad,  lige  så  god  som 
aftensmaden  dagen  før. 
Så  kom  tiden,  da  vi  var  nødt  til  at 
spekulere  på,  hvad  vi  skulle  gøre  i  et 
fremmed  land  med  et  mærkeligt  sprog. 

Vi  hørte  dem  tale  men  vidste  ikke,  hvad 
de  sagde.  Endelig  kom  der  én,  som  på 
dansk  bad  os  følge  med.  Han  bragte  os 
hen  til  den  gamle  tiendegård.  Der  fandt 
vi  kasserne  med  vore  ting  i,  både 
sengetøj  og  en  smule  mad.  Og  der  blev  vi 
så  den  følgende  nat. 
I  løbet  af  dagen  fik  jeg  den  idé,  at  jeg  ville 
gå  på  rundtur  i  Salt  Lake  City.  Da  det 
var  sommer,  var  de  tidlige  æbler  modne, 
og  jeg  så  nogle  æbler,  der  forekom  mig 
ganske  gode.  Jeg  kunne  ikke  bede  om 
dem,  og  hvis  jeg  tog  ét  uden  at  bede  om 
det,  så  ville  jeg  stjæle,  lige  så  vist  som 
hvis  jeg  tilegnede  mig  en  dollar.  Men  jeg 
så  et  dejligt  rødt  æble  ligge  under 
stakittet,  så  jeg  bøjede  mig  ned  og  tog 
det  og  fortsatte  hen  af  fortovet.  Jeg 
havde  kun  taget  nogle  få  skridt,  da  en 
mand  sagde:  „Hej,  stop!"  Jeg  troede, 
han  talte  norsk,  for  „stop"  hedder  det 
samme  på  engelsk  og  på  norsk.  Så 
naturligvis  standsede  jeg. 
Men  han  gik  om  bag  huset.  Så  jeg 
begyndte  igen  at  gå,  men  han  har  nok  set 
mig  gøre  det.  Han  kikkede  omkring 
hjørnet  af  huset  og  råbte  ,,stop"  endnu 
en  gang.  Jeg  var  bange,  for  jeg  havde 
taget  et  æble  uden  at  bede  om  lov.  Jeg 
tænkte  mig,  at  han  var  gået  for  at  hente 
en  pisk,  så  han  kunne  slå  mig,  og  jeg 
tænkte  på,  hvad  jeg  ville  have  gjort  i 
Norge.  Men,  kan  I  tænke  jer,  i  stedet  for 
det,  havde  han  fyldt  sin  hattepuld  med 
gode,  pæne,  røde  æbler.  Jeg  gik  tilbage 
til  porten,  og  han  rakte  mig  det  ene  æble 
efter  det  andet,  indtil  jeg  havde 
hænderne  fulde.  Han  sagde  noget  til  mig 
på  engelsk,  som  jeg  ikke  kunne  forstå. 
Mens  han  gjorde  tegn  til  mig,  hvad  han 
mente  -  at  putte  dem  i  lommerne,  for  jeg 
havde  store  lommer  i  min  jakke.  Og  han 
gav  mig  den  hele  hat  fuld  af  æbler. 
Det  gjorde  så  stærkt  et  indtryk  på  mig, 
at  jeg  aldrig  har  glemt  det.  Jeg  havde 
taget  ét,  og  i  stedet  for  at  slå  mig  havde 
han  givet  mig  en  hel  hatfuld.  Jeg  har  før 


fortalt  jer,  at  jeg  var  temmelig  bitter  men 
jeg  siger  lige  ud,  at  med  dette  og  med 
indbydelsen  til  festen  aftenen  før,  havde 
alle  de  bitre  følelser  forladt  mig.  Det  var 
en  bedre  lektie  for  mig  end  noget  andet, 
jeg  kunne  tænke  på.  En  god  handling 
taler  højere  end  ord. 
Jeg  gik  tilbage  til  den  gamle  tiendegård, 
hvor  jeg  fandt  mine  forældre  og  bror  og 
søstre.  Og  jeg  var  lykkelig  over,  at  jeg 
havde  nogle  æbler  at  give  dem.  De 
undrede  sig  over,  hvor  jeg  havde  fået 
dem.  De  vidste,  at  jeg  ingen  penge  havde 
at  købe  dem  for,  og  så  sagde  de:  ,,Du  har 
været  ude  at  stjæle  dem."  Jeg  sagde:  ,,En 
mand  ude  i  byen  gav  mig  dem."  De 
sagde,  at  så  måtte  der  være  bedre 
mennesker  her  i  Utah,  end  der  var  i 
Norge.  Det  begyndte  jeg  også  at  mene. 
Min  onkel,  Mons  Andersen,  havde  sagt 
til  os,  at  vi  skulle  tage  til  hans  forældre  i 
Lehi  (i  Utah).  Den  aften  var  der  en 
fisker,  som  skulle  den  vej,  og  han  sagde, 
at  han  kunne  tage  2  af  os  med.  Så  mor  og 
min  bror  Mathias  tog  med  ham.  Så 
ville  der  komme  én  og  hente  resten  af  os. 
Vi  kunne  ikke  tage  med  toget  dertil,  for 
sporene  var  dengang  kun  lagt  til  Point  of 
the  Mountain  (en  snes  km.  syd  for  Salt 
Lake  City.  O.a.).  Så  resten  af  os  blev  i 
tiendegården  til  den  næste  dag.  Hele  den 
dag  var  der  ingen,  der  kom.  Men  den 
næste  dag,  den  20.  juli  1872,  ankom  vi  til 
Lehi. 

Nu  må  jeg  sige  lidt  om  søndag  den  21. 
juli  1872.  Som  jeg  sagde  før,  overnattede 
vi  på  statsvejen  på  denne  side  af  Sandy. 
Det  var  en  skøn  morgen,  og  det  var  tid 
for  os  at  få  noget  at  spise,  før  vi  startede. 
Vi  var  5  i  alt,  og  vi  havde  noget 
hjemmebagt  hvedebrød.  Der  lå  en 
gård  ikke  så  langt  borte,  så  Mathias 
Petersen,  vores  kusk,  gik  derover  for  at 
se,  om  han  kunne  få  noget  mælk  at 
drikke  til  brødet.  Han  kom  hurtigt 
tilbage  sammen  med  en  dame  med  en 
gryde  fuld  af  sødmælk.  Det  var  første 


32 


gangjeg  lå  i  lejr  ude  og  mit  første  måltid 
hvedebrød  og  sødmælk.  Jeg  vil  aldrig 
glemme,  hvor  godt  det  smagte  mig.  Jeg 
var  overvældet.  „Næh,  hvor  god  den 
dame  måtte  være,"  tænkte  jeg, ,'  når  hun 
bragte  os  den  gode  mælk!"  Jeg  ved  ikke, 
om  hun  var  mormon  eller  ikke.  Men 
dengang  troede  jeg,  at  alle  mennesker  i 
Utah  var  mormoner,  så  naturligvis 
mente  jeg,  at  hun  også  var  det.  Så  det  var 
endnu  et  skridt  for  mig  til  at  få  en  smule 
bedre  følelser  for  mormonismen. 
Omkring  klokken  11  kørte  vi  op  foran 
Mons  Andersens  hus,  og  ud  kom  søster 
Christine  Andersen  for  at  byde  os 
velkommen,  idet  hun  lagde  armene 
omkring  os  én  for  én  og  kyssede  de 
andre.  Da  min  tur  kom,  så  var  det  ikke 
noget,  jeg  var  vant  til,  så  jeg  vidste  ikke, 
hvad  jeg  skulle  gøre.  Af  én  eller  anden 
grund  løb  jeg  ikke  væk  derfra.  En  flok 
nabobørn  og  ældre  mennesker  samledes 
omkring  os  og  trykkede  os  i  hånden.  Jeg 
går  ud  fra,  at  de  bød  os  velkommen,  for 
jeg  kunne  ikke  forstå  et  ord  engelsk. 
Børnene  var  i  søndagsskole,  men  de 
kom  snart  efter  hjem.  Også  de  kyssede 
os  velkommen,  og  snart  var  jeg  ved  at 
vænne  mig  til  det.  Men  de  fik  os  sandelig 
til  at  føle  os  hjemme. 
Der  var  noget  andet,  som  slog  mig  og 
som  hjalp  mig  på  vej  til  at  undersøge 
kirken.  Det  var  lige  på  den  tid,  da  en 
masse  frugt  var  ved  at  være  modne,  som 
for  eksempel  jordbær,  stikkelsbær  og 
tidlige  æbler.  De,  som  har  truffet  søster 
Andersen,  ved,  hvilket  kærligt  menne- 
ske, hun  var.  Hun  sagde:  „Gå  ud  og  tag, 
hvad  du  vil."  Hvis  det  ikke  havde  været 
for  hendes  kærlige  væsen,  ville  jeg  ikke 
have  troet  at  hun  mente  det.  Men  det 
gjorde  hun  sandelig.  Det  var  noget 
andet,  end  hvad  jeg  var  vant  til  i  Norge. 
Det  var  endnu  et  trin  på  stigen  (til 
indlemmelse  i  kirken.  O.a.) 
Jeg  havde  slet  ikke  haft  tid  til  at  tænke 
på,  hvad  jeg  kunne  gøre  for  at  tjene  til 


livets  ophold  i  et  fremmed  land  med  et 
mærkeligt  sprog.  Fredag  morgen  den 
26.  juli  1872  kol  der  en  mand  hjem  til 
Mons  Andersens  hus,  han  havde  brug 
for  en  dreng,  der  kunne  hjælpe  ham  ude  i 
marken.  Hans  navn  var  Peter  Petersen. 
Min  løn  var  8  dollars  om  måneden.  Jeg 
arbejdede  for  ham  i  20  måneder.  Jeg  skal 
nu  fortælle  noget  om,  hvad  der  skete  i 
den  tid.  Det  var  sædvane  dengang,  at 
nyankomne  skulle  gendøbes.  Så  Peter 
Petersens  kone,  Karen  Larsen  Petersen, 
sagde  til  mig:  „Der  skal  være  dåb  i  dag. 
Så  du  må  spænde  hestene  for  og  bringe 
disse  mennesker  ned  til  mølledammen, 
så  de  kan  blive  døbt.  Og  du  skal  også 
døbes."  Jeg  fortalte  hende  så,  at  jeg  nok 
skulle  bringe  dem  derned,  men  jeg  var 
ikke  endnu  parat  til  dåb. 
Den  næste  vinter  begyndte  jeg  at  gå  i 
skole,  så  jeg  kunne  lære  lidt  engelsk.  Jeg 
havde  også  gået  med  Mons  Andersens 
drenge  til  søndagsskole.  Eischa  Pack  var 
lærer  dengang.  De  skiftedes  til  at  læse  fra 
Bibelen;  men  når  det  blev  min  tur  til  at 
læse,  læste  bror  Pack  mit  vers,  og  der 
blev  aldrig  spildt  ét  minut.  Jeg  var  glad, 
selv  om  jeg  ikke  kunne  forstå,  hvad  de 
sagde.  Og  alligevel  kom  jeg  til  at  holde  af 
at  gå  i  søndagsskole.  Søster  Karen 
Larsen  Petersen  blev  syg  og  døde  den  7. 
febr.  1873,  og  det  blev  afslutningen  på 
min  skolegang  på  det  tidspunkt.  Men  jeg 
lærte  nok  til,  at  jeg  kunne  begynde  på 
tredie  klasses  læsebog. 
Jeg  havde  nu  studeret  evangeliet  og 
havde  bedt  om  det.  Jeg  kendte  Jesu  svar 
til  Nikodemus:  „Ingen  kan  komme  ind  i 
Guds  rige,  hvis  han  ikke  bliver  født  af 
vand  og  ånd."  Så  den  30.  aug.  1873  blev 
jeg  døbt  ind  i  Jesu  Kristi  Kirke  af  Sidste 
Dages  Hellige  af  Mons  Andersen  og  fik 
håndspålæggelse  af  Abraham  Lossee  i 
Lehi." 

Det  gør  ikke  nogen  forskel 


af  Barbara  Balh 


Ds 


'en  11,  januar  1975  klokken 
13,35  var  jeg  på  vej  til  en  forretning  ikke 
langt  fra,  hvor  jeg  bor.  Jeg  spadserede  på 
fortovet,  da  en  chauffør,  der  kørte 
omkring  65  km.  i  timen,  mistede 
herredømmet  over  sin  bil,  som  ramte 
mig,  og  klemte  mig  fast  mellem  bilen  og 
en  telefonpæl.  Der  var  tilfældigvis  en 
patruljevogn  i  nærheden,  og  den 
tilkaldte  øjeblikkelig  hjælp,  hvorefter  de 
prøvede  at  hjælpe  mig,  men  mit  ben  var 
så  slemt  ødelagt,  at  dér,  hvor  han  skulle 
lægge  en  årepresse  (for  at  forhindre,  at 
jeg  forblødte)  var  der  simpelthen  ikke 
noget  ben. 

Da  jeg  ankom  til  hospitalet,  skrev  de,  at 
jeg  var  død  ved  ankomsten,  men 
lægerne,  der  arbejdede  hurtigt,  havde 
held  til  at  få  mig  bragt  tilbage  til  livet. 
Efter  en  skøn  velsignelse,  givet  af  min 
biskop,  kom  jeg  ind  i  operationsstuen. 


Lægen  sagde,  at  benet  nok  måtte 
amputeres,  men  en  betjent,  som 
undersøgte  ulykkesstedet,  fandt  en  ti 
centimeter  lang  splint  af  lårbenet  og  fik 
det  ekspres  sendt  til  hospitalet.  Da  det 
blev  bragt  ind  i  operationsstuen,  tog 
man  den  beslutning  at  prøve  at  redde 
benet.  Selv  om  jeg  senere  mistede  benet, 
har  jeg  nu  en  20  cm.  lang  stump,  som  jeg 
ikke  ville  have  haft,  hvis  man  havde 
fjernet  benet  med  det  samme. 
Efter  ulykken  var  der  mange  venner  og 
familiemedlemmer,  som  gjorde  meget 
for  mig  og  min  familie.  Folk  i  wardet  var 
så  venlige,  at  de  gjorde  det  muligt  for 
mine  forældre  at  være  hos  mig  i  de 
mange  måneder,  jeg  var  på  hospitalet. 
De  bragte  os  måltider  og  hjalp  os  og 
sørgede  for  os  gennem  megen  kærlighed 
og  omsorg. 
Det  første  jeg  husker  om  AP-UP  var,  da 

de  unge  mennesker  sendte  indbydelser 
ud  til  afslutningsfesten  til  de  piger  og 
drenge,  som  var  gamle  nok  til  at  komme 
regelmæssigt  det  følgende  år.  Da  de 
indbød  mig,  forbavsede  det  mig,  for  jeg 
tilbragte  stadig  det  meste  af  tiden  på 
hospitalet  med  kun  nogle  få  dage 
hjemme,  ind  imellem  operationerne,  og 
jeg  sad  i  en  kørestol.  De  sagde,  at  det 
ville  da  ikke  spille  nogen  rolle,  alle  de 
unge  skulle  nok  hjælpe,  og  så  tog  jeg 
med.  Og  dejligt  var  det. 
Da  tiden  kom,  at  jeg  skulle  begynde  i 
UP,  blev  jeg  kaldet  til  at  være  anden 
rådgiver  i  vores  førsteårs  bikubeklasse, 
selv  om  jeg  ville  komme  til  at  være  på 
hospitalet  meget  af  tiden.  Det  år  gjorde 
min  klasse  virkelig  en  masse  for  mig. 
Specielt  husker  jeg,  dengang  de  på  bånd 
optog  et  møde,  som  blev  holdt  i 
biskoppens  sommerhus,  fordi  jeg  ikke 
var  i  stand  til  at  komme.  De  optog  også 
andre  programmer,  som  de  så  tog  med 
til  hospitalet,  hvor  vi  alle  lyttede  til  dem 
sammen. 

Jeg  var  udskrevet  fra  hospitalet  og  gik 
med  krykker,  da  stavens  bikubevejleder 
bad  mig  tage  en  rolle  i  skuespillet 
„Æblekærner."  Det  betød  meget  for 
mig  at  vide,  at  jeg  var  ønsket  og 
påskønnet. 

Efter  ni  måneders  smerte  og  lidelser  og 
34  operationer,  hvor  man  prøvede  at 
redde  mit  ben,  anbefalede  lægerne,  at 
det  blev  amputeret.  Efter  samråd  med 
mine  forældre  og  vor  himmelske  Fader, 
besluttede  jeg  at  få  det  gjort.  Det  skete 
den  24.  september  1975,  da  jeg  var  12  år 
gammel,  Da  min  klasse  hørte  det,  var  de 
helt  vidunderlige.  De  sagde:  „Det  gør  da 
ingen  forskel!" 

Mens  jeg  var  på  hospitalet  til  min  35.  og 
sidste  operation,  kom  klassen  tit  med 
lektier  og  viste  deres  glade  ansigter  for  at 
opmuntre  mig.  De  kunne  finde  på  at 
kalde  mig  og  medregne  mig  i  alle  deres 
planlægninger,  selv  når  jeg  ikke  kunne 


komme  til  møderne.  På  den  måde  hørte 
jeg  om  al  det  morsomme,  som  jeg  måtte 
savne,  og  derfor  følte  jeg,  at  de  ønskede, 
at  jeg  skulle  skynde  mig  at  komme 
tilbage  og  være  med  til  det  altsammen. 
Omkring  fem  måneder  senere  holdt 
vores  ward  en  forårssangfest,  og  vores 
klasse  blev  bedt  om  at  deltage.  Og  jeg 
var  selvfølgelig  også  med.  På  det 
tidspunkt  havde  jeg  mit  kunstige  ben. 
Klassen  hjalp  mig  godt,  så  jeg  kunne  se 
ordentlig  ud  på  scenen,  og  da  vi  gik  ned 
fra  scenen  ad  trinene  foran,  tog  de  dem 
allesammen  ét  ad  gangen,  så  jeg  ikke 
kom  til  at  sakke  bagud  og  blive  lagt 
mærke  til.  Det  så  helt  naturligt  ud.  De 
lod  mig  forstå,  at  jeg  aldrig  behøvede  at 
betænke  mig,  når  jeg  blev  bedt  om  at 
gøre  noget,  og  jeg  lærte,  at  hvis  bare  jeg 
vil  forsøge,  så  kan  jeg  gøre,  hvad  som 
helst  andre  kan  gøre. 
I  løbet  af  sommeren  bad  jeg  én  af 
pigerne  i  min  klasse  om  hun  ville  lære 
mig  at  køre  på  cykle,  som  før,  og  det 
gjorde  hun.  Efter  at  være  faldet  en  halv 
snes  gange  og  leet  ad  det  hver  gang,  lærte 
jeg  det  endelig.  Vi  kører  stadig  på 
cykletur  sammen,  og  det  er  meget  sjovt. 
Afslutningsfesten  sidste  år  var  et 
svømmeparty.  Jeg  ville  egentlig  helst 
ikke  tage  med,  men  min  mor  og  mine 
veninder  overtalte  mig  til  i  det  mindste 
at  være  der.  Da  jeg  dukkede  op,  havde 
alle  det  så  morsomt,  at  jeg  ikke  kunne 
stå  imod,  da  de  opfordrede  mig.  Så  jeg 
bad  mor  hente  min  badedragt.  Da  jeg 
havde  taget  mit  kunstige  ben  af  og  var 
kommet  i  badedragten,  bar  pigerne  mig 
ud  i  bassinet.  Jeg  havde  det  dejligt,  og  de 
var  allesammen  så  forstående,  og  de  fik 
mig  til  at  føle,  at  jeg  ikke  havde  noget  at 
skamme  mig  over. 

I  år  er  jeg  blevet  kaldet  til  at  være 
præsident  for  2.  års  bikubeklassen.  Jeg 
håber  bare,  at  jeg  kan  gøre  et  godt 
stykke  arbejde  og  hjælpe  andre  på 
samme  måde,  som  jeg  er  blevet  hjulpet. 

(Fortsat  fra  side  25.) 

nærmere  det  ideal,  end  jeg  gjorde  for  et 
år  siden.  Jeg  er  taknemmelig  over,  at  jeg 
ved,  at  Gud  lever,  at  vi  er  hans  børn,  og 
at  han  ønsker,  vi  skal  finde  glæde.  Og  nu 
er  jeg  overbevist  om,  at  fasten  er  en 
indbygget  del  af  den  glæde.  Det  er  et 
nødvendigt  element  i  vores  kamp  for  at 


overvinde  enhver  svaghed,  styrke 
ethvert  talent,  og  blive  fuldkomne,  så  vi 
igen  kan  slutte  os  til  vor  Fader  i  himlen. 
Jeg  er  ham  taknemmelig  over  at  have 
opdaget,  at  fasten  er  et  magtfuldt  middel 
til  at  hjælpe  os  med  at  finde  vor  vej 
tilbage  til  ham. 


Retfærdigheden  kræver  forsoning  for  faldet. 

Men  sådan  var  betingelsen,  og  hvis  Kristus  ikke  var  kommet  som  det 
forsonende  offer  ifølge  retfærdighedslovens  krav,  for  at  bøde  på,  sone 
eller  forløse  os  fra  den  situaion,  Adam  bragte  sig  i,  og  som  vi  befinder 
os  i,  så  ville  den  jordiske  død  være  kommet.  Legemet  ville  igen  være 
blevet  til  støv,  hvorfra  det  var  kommet,  og  ånden  ville  være  gået  til 
Satans  rige  og  være  blevet  ham  underlagt  for  evigt. 

Retfærdigheden  krævede,  at  den  lov,  som  var  blevet  brudt,  blev  helet. 
Retfærdigheden  krævede,  at  der  skulle  ofres  liv,  for  at  Adam  og  hans 
efterkommere  kunne  komme  tilbage  til  Guds  nærhed. 
For  at  rette  den  brudte  lov  op  igen  og  forløse  os  fra  den  magt,  som 
døden  gennem  faldet  havde  fået  over  os,  var  det  nødvendigt,  at  vi  blev 
forløst  gennem  et  uendeligt  offer  ved  dgydelse  af  blod.  Det  var  i  denne 
hensigt,  Jesus  Kristus  kom  til  verden,  for  han  havde  i  forudtilværelsen 
frivilligt  tilbudt  at  komme  og  dø  her,  for  at  vi  kunne  leve. 

(Joseph  Fielding  Smith:  Lærdomme  om  Frelse,  s.  114) 

„Alle  værdige  mændlige  medlemmer  af  kirken 
kan  ordineres  til  præstedømmet." 


Oversættelse 
The  Ghurch  of  Jesus  Christ  of  Latter -day  Satnts 

office  of  the  first  presidency 
Salt  Lajke  City,  Utah  84111 

8.    juni   1978 


Til  alle  generalautoriteter  og  lokale  præstedømmeledere  i  Desu  Kristi  Kirke 
af  Sidste  Dages  Hellige  over  hele  jorden. 

Kære  brødre. 

Idet  vi  har  været  vidne  til  udbredelsen  af  Herrens  værk  over  hele  jorden,  har 
vi  været  taknemmelige  for,  at  folk  fra  mange  nationer  har  været  lydhøre  for 
det  gengivnB  evangeliums  budskab  og  i  stadig  stigende  antal  har  tilsluttet  sig 
kirken.  Dette  har  til  gengæld  inspireret  os  med  et  ønske  om  at  skænke  hvert  vær- 
digt medlem  af  kirken  alle  de  privilegier  og  velsignelser,  som  evangeliet  givBr. 

Da  vi  er  opmærksomme  på  de  forjættelser  der  er  givet  af  kirkens  profeter  og  præ- 
sidenter, som  er  gået  forud  for  os,  om  at  alle  vore  brødre,  som  er  værdige  til 
det,  på  et  vist  tidspunkt  i  Guds  evige  plan  kan  modtage  præstedømmet,  og  idet  vi 
har  været  vidne  til  deres  trofasthed,  som  præstedømmet  har  været  tilbageholdt 
fra,  har  vi  bedt  længe  og  oprigtigt  for  disse  vore  trofaste  brødre  og  har  til- 
bragt mange  timer  i  templets  "Upper  Room"  (Øverste  Værelse")  i  ydmyg  bøn  til 
Herren  om  guddommelig  vejledning. 

Han  har  hørt  vore  bønner  og  har  gennem  åbenbaring  bekræftet,  at  den  længe  for- 
jættede dag  er  kommet,  hvor  hver  trofast,  værdig  mand  i  kirken  kan  modtage  det 
hellige  præstedømme  med  kraft  til  at  udøve  dets  guddommlige  myndighed  og  sammen 
med  sine  kære  nyde  enhver  velsignelse,  som  udstrømmer  derfra,  indbefattet  tem- 
plets velsignelser.  I  overensstemmelse  hermed  kan  alle  værdige  mandlige  medlemmer 
af  kirken  ordineres  til  præstedømmet  uden  hensyn  til  race  eller  hudfarve.  Præste- 
dømmets ledere  instrueres  om  at  følge  retningslinjen  om  omhyggeligt  at  interviewe 
alle  kandidater  for  ordination  til  enten  det  aronske  eller  det  melkisedekske  præ- 
stedømme for  at  sikre  sig,  at  da  opfylder  de  fastsatte  standarder  angående  vær- 
dighed. 

Vi  erklærer  højtideligt,  at  Herren  nu  har  kundgjort  sin  vilje  til  velsignelse  for 
alle  sine  børn  over  hele  jorden,  til  dem  som  vil  lytte  til  hans  bemyndigede  tje- 
neres røst  og  berede  sig  til  at  modtage  enhver  af  evangeliets  velsignelser. 

Med  venlig  hilsen 


SPENCER  Id,  KIMBALL 

N.  ELDON  TANNER 

MARION  G.  ROPINEY 

Det  øverste  Præsidentskab 


